
IDEALUL DE UNITATE NAȚIC 


)NALĂ 





LA ROMÂNI 


Centrul de studii și de păstrare a arhivelor militare şi istorice Gen. Radu Rosetti 


România Mare, așa cum s-a născut ea din șirul cel 
lung al sacrificiilor anonime, din lupta neobosită a sute 
de spirite luminate de-a lungul a sute de ani, așa cum a 
prins ea trup şi suflet cu 85 de ani în urmă, la 1 
Decembrie 1918, prin glasul și prin voința suverană a 
miilor de oameni adunaţi la Alba-lulia, a fost în istoria 
noastră, mai presus de toate, un ideal. 

Un ideal ce poate fi întâlnit la fiecare pas, la fiecare 
colț de pământ românesc, un ideal pentru care au luptat 
și deseori au murit mase populare și conducători care, 
acţionând pentru accelerarea progresului, au marcat 
prin faptele și numele lor epoca în care au trăit. 

Făurirea statului dac centralizat și independent, 
moment de mare însemnătate în istoria poporului 
român, a fost partea cea mai valoroasă din muluplele 
înfăptuiri ale ilustrului rege Burebista în secolul I î.d.Hr. 
Unind toate formațiunile politico-locale ale geto-dacilor 
și stăpânind ambele maluri ale Dunării în vastul spaţiu 
carpato-danubiano-pontic, el a făcut posibilă afirmarea 
unei Dacii unitare, a unuia dintre cele mai puternice 
state din câte a cunoscut Europa acelei vremi. 

Inzestrat cu inteligenţă, destoinicie și pricepere, 
urmașul său, Decebal, a înfăptuit un vast program de 
reforme social-economice și politico-culturale care au 
dus poporul geto-dac la o mare civilizaţie economică și 
politică europeană. Luptele cu lraian și colonizarea 
Daciei au reprezentat o nouă etapă în formarea 
poporului român. 

Cu toate vicisitudinile istoriei, înfruntând politica de 
forţă și dictat, divizarea ţării şi poporului, situaţie de 
diviziune caracteristică de altfel multor popoare, între 
care germanii, italienii, chinezii etc., românii au luptat 
din răsputeri pentru refacerea Daciei străbune, 
simultan, la răsărit, la apus şi la miazăzi de Carpaţi. În 
același timp, se întemeiau, în cel de-al XIV-lea veac, 
voievodatele atât ale creatorilor Basarabi și Mușatini de 
la Câmpulung și Argeș, de la Siret şi Rădăuți, cât și cele 
ale cnejilor şi voievozilor români transilvăneni, ale căror 
chipuri ne-au rămas în fresce medievale. În legături 
strânse și în acţiuni comune s-au aflat ulterior în 
înfruntarea directă cu otomanii lancu de Hunedoara, 
Vlad Tepeș și marele Ștefan în secolul al XV-lea. 

In același șuvoi al evenimentelor au fost aduse alături, 
câtre 1600, în vremea efemerului, dar neuitatului 
unificator al românilor care a fost Mihai Viteazul, atâtea 
năzuinţe, atâtea realizări ce arătau într-un veac aprins 
apropierea între români, între acei români ce puteau fi 
cărturari, precum Coresi din Lârgoviște, care tipărea la 


N Lt. col. dr. CORNEL CARP, 


Brașov cărţi menite deopotrivă Moldovei, Lării 
Românești și Transilvaniei, sau puteau fi meșteri artiști 
ele „aduceau ecouri muntenești în arhitectura și în 
frescele moldovenești din părţile Iaşiului și Sucevei sau 
pe cele ale Moldovei în cetatea de scaun a domnitorilor 
munteni din București. | | 

Horia, Closca și Crişan, Tudor Vladimirescu, pleiada 
revoluționarilor pașoptişti în frunte cu Nicolae Bălcescu, 
Avram lancu, Alexandru loan Cuza și memorandiștii de 
la sfârșitul veacului trecut au luptat și acţionat prin toate 
mijloacele, ţinând mereu trează conștiința permanenţei 
din antichitate a unuia și aceluiași popor, care vorbește 
aceeaşi limbă, are aceeași religie şi cultură, menţinând 
cele mai strânse legături economice, sociale, politice, 
culturale și religioase între toţi locuitorii din toate 
provinciile românești. îm) | 

Acum 85 de ani, în cetatea lui Mihai Viteazul de la 
Alba-Iulia, Unirea cea Mare încununa 0 realizare de 
secole, apropierea românilor de români. 

O apropiere devenită treptat voinţa unei naţiuni 
întregi care i-a avut drept înaintași pe neștiuții și umalii 
meșteri ai cuvântului scris sau numai spus, ai lemnului, 
al lutului și ai culorii, alături de iluștrii voievozi, de 
cronicari ai evului de mijloc, de scriitori și de fruntași ai 


-propășirii naţionale moderne a tuturor românilor. 


Istoria a demonstrat că formarea statului. naţional 
unitar nu a fost rezultatul unui eveniment de 
conjunctură. aa 
„ Alcătuirea statului românesc național unitar nu a fost 
un dar, rezultatul unei conferinţe internaționale, ci 
rodul luptei neobosite duse de cele mai înaintate forţe 
ale societăţii, de masele largi populare pentru unire, 
produsul logic al dezvoltării istorice, sociale și naționale 
a poporului român. Conferinţa de pace de la Paris n-a 


făcut decât să consfințească o situaţie de fapt. 


Momentul aniversar de astăzi are conotaţii deosebite 
determinate de noul context politic intern și 
internaţional. Pentru prima dată în istoria modernă, 
România are cele mai sigure garanții de securitate. Sunt 
îmbucurătoare perspectivele de aderare ale ţării noastre 
la Uniunea Europeană. Pe plan intern, efortul de 
înlăturare a sechelelor comunismului: începe să dea 
roade. Sunt suficiente argumente ce conturează un 
optimist» istoric ce ar putea, în timp, să evidenţieze noi 
condiţii, e adevărat, pe alte planuri, de reîntregire a 
neamului românesc. Până atunci, România va face mari 
sacrificii. | 

1 DECEMBRIE 1918 
MODALITATE DE PREZENTARE 
ÎN MUZEUL JUDEŢEAN ARGEȘ 


N Prof. ELENA ROTARU, Muzeul Judeţ: 


De curând, cu prilejul sărbătoririi a 75 de ani de 
existență a Muzeului Judeţean Argeş, împliniți la 28 
octombrie 2003, s-au redeschis publicului și sălile desunate 
perioadei istorice de după 1878 până în anul 1922, anul 
încoronării regelui Ferdinand și a soţiei sale, regina Mana. 

Concepţia și modalitatea de prezentare a perioadei 
istorice menţionate au aparținut în întregime colectivului 
muzeului din Pitești, respectiv secţiilor de Istorie și 
Conservare-Restaurare, care își asumă în întregime 
responsabilitatea expoziţiei realizate. Spun acest lucru de 







Imagine de ansamblu a momentului 
1 Decembrie 1918 din Muzeul Judeţean Argeș 


la început, cunoscând faptul că, de obicei, orice expoziţie 
nou-deschisă incită la discuţii pro și contra, lucru de altfel 
firesc. 

În spaţiul pe care lam avut la dispoziție și cu 
patrimoniul aflat în proprietatea instituţiei noastre, nu 
ne-am propus decât să redăm reprezentarea noastră 
despre istoria acelor ani, ținând cont, evident, de trei 
factori obiectivi: stadiul cunoașterii în domeniu, stadiul 
cunoștințelor pe care publicul le are și existența 
patrimoniului, și anume gradul său de diversificare și 
reprezentativitate. 

Un loc aparte în această perioadă istorică i se cuvine 
momentului 1 Decembrie 1918, când se realizează Marea 
Unire a românilor, zi devenită sărbătoarea noastră 
naţională. 

În tratarea acestui moment nu ne-am dorit, în nici un 
caz, să prezentăm, în totalitate, evenimentele istorice 


petrecute, ci mai degrabă să prezentăm obiecte ce vin din 
acest timp și care pot transmite vizitatorului substanța 
perioadei istorice pe care ne-am propus să o prezentăm. 

Așadar, ni s-a părut firesc să etalăm în deschiderea 
acestui moment o hartă a României din primul război 
mondial, unde oricine, indiferent de gradul de 
cunoştinţe, poate vedea teritoriul românesc ciuntit. 

Fiii de țărani, care au constituit baza armatei române, 
au fost însufleţiţi în lupte mai ales de gândul că luptând 
eliberează teritorii românești de juguri străine și că, așa 

cum mulți politicieni le-au promis, inclusiv 
regele Ferdinand, „își vor câștiga dreptul de a 
stăpâni într-o măsură mai largă pământul pe 
care s-au luptat... 

Imediat sub hartă, am prezentat „Cartea 
“|! Eroilor“, lucrare apărută la Pitești în anul 

1984, coordonată de prof. univ. dr. Petre 
Popa, care cuprinde listele eroilor argeșeni 
căzuţi în războaiele din prima jumătate a 
secolului XX, deschisă la eroii piteșteni căzuți 
în primul război mondial. Pe lângă utilitatea 
informaţiei pe care o conţine, cartea este 
realizată în condiţii grafice deosebite, 
pretabilă de a fi prezentată într-un muzeu. 

Ca moment central am prezentat o hartă 
originală a României Mari, datată 1926, în 
care apar toate teritoriile românești. Harta a 
fost expusă între două plăci de stiplex, pe cea 
de deasupra fiind trecută, cu litere și cifre de 
"culoare roșie, data la care provincia respectivă 
s-a alipit ţării, dând, astfel, vizitatorului 
posibilitatea să afle aceste date sau să și le 
rememoreze. 

Harta este „străjuită“ în chip simbolic de două puşti cu 
baionetă folosite în primul război mondial: o pușcă 
Mauser, model 1898, şi o pușcă Mossy-Nagan model 1891. 

Deasupra hărții ni s-a părut firesc să prezentăm un mic 
citat semnat de II.C. Brătianu: „O Românie reunind la 
sine pe toţi fiii săi, pe care vicisitudinile timpurilor 1-au 
răpit, o Româriie puternică va fi garantă a păcii și 
înţelegerii în Orient. 

Așa cum se cunoaşte, după moartea regelui Carol 1, la 
27 septembrie 1914, responsabilitatea politicii externe a 
României a fost asumată de argeşeanul L.I.C. Brătianu, 
rolul lui și al familiei Brătianu în istoria modernă a 
României fiind subliniat în repetate rânduri în expoziţie, 
deşi, credem noi, fără ostentaţie. 


- continuare în pagina 4 - 


















Restionasă Restituiri 

românilor și reprezentanții Guvernului de la Budapesta 
privind recunoașterea suveranității Transilvaniei şi pe 
fondul înmulțirii actelor de violenţă ale trupelor maghiare 
asupra populaţiei românești, în data de 5/18 noiembrie 
1918 C.N.R.C. (devenit Marele Sfat al Națiunii Române) 
lansa un apel-protest „Către popoarele lumii”, redactat în 
mai multe limbi de circulaţie internațională, prin care se 
denunța politica de forță practicată de Ungaria. Lotodată 
reliefa dorința populaţiei transilvănene de a alipi 
Transilvania la România. În încheierea apelului națiunea 

O dovadă în acest sens este faptul că în vitrinele 
următoare prezentăm o serie de obiecte personale care au 
aparținut unei alte personalităţi a vremii, și anume omului 
politic Alexandru Vaida-Voievod, care nu are practic nici o 
legătură cu Argeșul. Singura apropiere ar fi faptul că fostul 
ministru de Externe și prim-ministru al României acelor 
timpuri are un nepot, concitadin cu noi, lon German, prin 
a cărui bunăvoință obiectele respective au intrat în 
patrimoniul Muzeului Judeţean Argeș. 


În octombrie 1918, în Transilvania, Partidul Naţional 
Român începe activitatea de preluare a puterii politice şi 
administrative profitând de retragerea autorităţilor 
imperiale. 

In urma contactelor avute de fruntașii transilvăneni cu 
Guvernul român, se decide unirea teritoriilor românești 
din Imperiu cu România. Această acțiune urma să fie 
realizată exclusiv de populaţia transilvană, deoarece 
ingrata poziție în care se afla România, din punct de 


——— 


E = 


Din delegaţia română participantă la lucrările 
Conferinţei de pace de la Paris (ianuarie 1920), alături de 
I.I.C. Brătianu a făcut parte și Al. Vaida-Voievod, ca de 


altfel și Constantin Angelescu, Victor Antonescu ș.a. 


Acest fapt istoric ne-a determinat să ilustrăm vitrinele 
respective cu obiecte personale ale lui Alexandru Vaida- 


Voievod. În plus, ele au fost expuse și pentru ineditul lor. 
Puţini dintre copiii și tinerii noștri știu ce e acela un frac, 


o redingotă, un joben, un papion etc. Asemenea obiecte 


prezentate în muzeu pot fi în măsură să reconstituie 
aspecte importante ale societății. 

Am optat așadar, pentru prezentarea, mai ales, a 
obiectelor, ceea ce este de fapt specific muzeului, dorind 
ca prin ele vizitatorul să obțină un bagaj suficient - fără însă 
să devină plicticos şi obositor - de cunoștințe istorice 
referitoare la evenimentele anilor 1916-1918. Și 
bineînţeles, în rândurile de faţă nu am prezentat toate 
obiectele expuse, ci doar o selecţie a lor. 

Sperăm ca publicul nostru să fie captivat atât de 
momentul istoric | Decembrie 1918, precum și de celelalte 
momente legate de istoria Argeșului, încât informaţiile 
primite în muzeu să-l determine la analize, meditații, 
lecturi şi - de ce nu? - la reveniri în sălile muzeului de 
istorie. Așa cum există generaţii de vizitatori, există și 
generații de muzeografi. Muzeografii formați în anii '70 ai 
secolului XX n-au cum să gândească precum cei formaţi în 
anul 2003. Poate că, într-o viitoare reprezentare a 
momentului 1 Decembrie 1918, căci despre el este vorba 


Fracul și i jobenul lui Alexandru Vaida-Voievod 


in principal, acesta va putea fi ilustrat - în funcţie de 
imaginația muzeografilor, de posibilităţile tehnice ale 
momentului, de patrimoniul muzeal - cu totul diferit de 
cel realizat în 2003. 

Concluzionând, vă poftim, stimaţi cititori, ca măcar 
anual să reveniţi în sălile muzeului, unde deși toate-s vechi, 
puteți fi surprinși și de noutăți. 

Muzeografii nu redau istoria însăși, ci doar 
reprezentarea lor despre istorie!... 


CONSTITUIREA GĂRZII NAŢIONALE 
DIN TRANSILVANIA: 


COMPONENTA MILITARĂ 
A UNIRII DE LA ALBA-IULIA 


N Prof. VICIOR MARIIN, 


Centrul de studii și de păstrare a arhivelor militare și istorice Gen. Radu Rosetti 


Se împlinesc anul acesta 85 de ani de la Marea Unire de 
la Alba-Iulia. 

Reintregirea teritoriului naţional este încununarea 
dezideratelor tuturor românilor. Prin efortul şi sacrificiul 
soldaților români a fost posibil ca tricolorul să fluture în 
Alba-lulia. Totodată, este concretizarea mișcării 
revoluționare declanșate în teritoriile româneşti 


aparținând  Austro-llngariei, mișcări ce aveau ca 
deziderate afirmarea identităţii naţionale, eliberarea 
socială și unirea cu România. 

Colapsul în care a intrat Imperiul Austro-Ungar în a 
doua jumătate a anului 1918 a prilejuit naţiunilor 
componente din această identitate multistatală să 
declanșeze revoluții pentru constituirea statelor naționale 
independente. 


- continuare în pagina 5 - 











vedere diplomatic, nu putea oferi un sprijin real prea 
substanţial. 

O astfel de acțiune trebuia începută prin separarea 
teritoriilor românești de Imperiu și în special de Ungaria. 

Haosul ce se instaurase ca urmare a colapsului de la 
Viena este adus la cunoștința Marelui Cartier General 
român, acesta fiind informat că „...autoritățile ungare și 
jandarmii unguri au fugit, astfel că, de fapt, nu mai există 
nici un fel de autoritate”. 

Recunoscut oficial de guvernele de la Viena și 
Budapesta ca reprezentant al majorităţii populaţiei din 
Transilvania, Consiliul Naţional Român Central (C.N.R.C.) 
— constituit la Budapesta la 18/31 octombrie 1918 - a 
început o vastă activitate de implementare a administrației 
românești în teritoriu. 

Printre primele măsuri luate de C.N.R.C. a fost 
organizarea de urgenţă a gărzii naționale (civice) ca girant 
al suveranităţii naţionale. În activitatea de organizare a 
gărzii s-a făcut apel la cadrele și soldații români din fostele 
unități austriece dislocate în Transilvania, Banat, Crișana și 
Maramureş. 

În data de 18/31 octombrie 1918 se constituie la Viena 
Senatul Militar Român, ce avea ca principal scop 
repatrierea celor 50000 de ostași români din fosta armată 
austriacă. Prezent la reuniune în calitate de delegat al 
C.N.R.C., sublocotenentul de artilerie Iuliu Maniu a făcut 
un apel prin care solicita participanților să formeze armata 
naţională.” Cu acest prilej a fost preluată comanda 
Regimentului 64 Orăștie, în fruntea căruia Senatul l-a 
numit pe căpitanul Octav Lochiţa și s-au început 
demersurile de întoarcere a acestei unităţi în garnizoană. 

În paralel se constituie la Arad Consiliul Militar, ce avea 
ca scop principal crearea gărzilor naţionale. În apelul emis 
la data de 3 noiembrie se enunţa clar că acest organism 
este singurul în măsură să legitimeze și să coordoneze 
existența gărzilor naționale. 

În data de 25 octombrie/7 noiembrie 1918 s-au stabilit 
prerogativele Comandamentului Militar din Arad, precum 
și împărţirea militară a teritoriului. Potrivit statutului 
aprobat şi publicat în primul număr din „Românul” — 
apărut în 26 octombrie/8 noiembrie — în gardă erau 
primite „numai elemente de cea mai mare încredere”, 
indiferent de neam și credință, legătura cu cauza 
realizându-se prin prestarea unui jurământ de credință 
față de C.N.R.C. şi de neam. 

Au fost înființate gărzi rurale în fiecare comună cu 
majoritate românească, efectivele fiind fixate la maximum 
5% din numărul locuitorilor comunei respective. Semnul 
distinctiv al gărzii îl reprezenta brasarda tricoloră pe braţul 
stâng pe care era înscrisă denumirea „Garda națională 
română”. 

In data de ll noiembrie se constituie la Arad 
Comandamentul Suprem al Gărzii Naţionale, sub 
comanda provizorie a maiorului Alexandru Vlad.“ 

În urma eșuării negocierilor dintre reprezentanții 


română era chemată pentru sfârșitul lunu la Alba-lulia 
pentru a se pronunța asupra unirii. 

Din cei 655 de reprezentanți aleși pentru Marea 
Adunare Naţională, garda naţională avea 55 de 
reprezentanți, din fiecare zonă a teritoriului transilvănean, 
precum și din Banat și Crișana. 

Situaţia frontului românesc nu a permis armatei 
române să avanseze înspre Alba-lulia. De aceea, lucrările 
Marii Adunări nu s-au desfășurat sub protecția armatei 
române, fapt ce arată indubitabil caracterul democratic al 
deciziei de la 1 Decembrie 1918. Pe fondul entuziasmului 
naţional ce marca evenimentul, au continuat actele ostile 
ale trupelor maghiare. 

Garda naţională a continuat acţiunea de înaintare în 
teritoriu, preluând armamentul abandonat de trupele 
austro-ungare și încercând să neutralizeze actele ostile. 

Un reprezentant al Germaniei la Budapesta aprecia că 
în acele zile românii „...au format legiuni puternice pe 
teritoriul viitorului stat”, dar avertizând că „fără ciocniri 
violente între români și ungui: nu se va ajunge la capăt”. 

Dispozitivul militar organizat la Alba-lulia era constituit 
din 3000 de gardiști sub comanda căpitanului Florian 
Medrea. 

În preajma zilei de 1 decembrie au avut loc acțiuni 
militare declanșate de trupele maghiare pentru a stopa 
afluirea delegaţiilor spre locul adunării. Erau vizate 
nodurile de cale ferată din “Teiuș, Podul Mureșului și 
Coşlar. 

La 26 noiembrie garda națională, sprijinită de minerii 
din Ocna Mureșului, s-a angajat în lupte violente cu 
inamicul în Lunca Mureșului. Acesta a fost respins spre 
Turda, staţia 'Cuicerda despresurată, fiind botezată 
simbolic Războieni. Trupele gărzii conduse de 
locotenentul Marian Drăghici și-au continuat înaintarea 
despresurând localitățile Aiud și Mirăslău. 

Activitatea gărzii naționale a permis desfășurarea fără 
incidente a evenimentelor de la Alba-Iulia. 

Votată în unanimitate, Rezoluţia era rezultatul 
maturizării politice și sociale a populaţiei transilvănene, 
care a decis continuarea existenței numai alături de 
România. 





1 Arhivele Militare Române, fond Marele Cartier General, 
d. 833/1918, f. 203 i 
2 Dumitru Preda, Vasile Alexandrescu, Costică Prodan, In 


apărarea României Mari. Campania armatei române din 


1918-1919, Editura Enciclopedică, București, pag. 90 

3 Ibidem, pag. 92 

4 Ibidem 

5 Dumitru Preda, Vasile Alexandrescu, Costică Prodan, 
op. cit., pag. 93. 

MOMENTUL 1918 






- Desăvârșirea unităţii naţionale la 1 Decembrie 1918 
este rezultatul unui proces istoric obiectiv la care au sperat, 
au visat și au luptat generații de români, deoarece 
conștiința naţională a însoțit permanent evoluţia noastră 
istorică, misiunea de a împlini acest măreț act revenind 
generaţiei de la începutul secolului XX. 

- indiferent de starea socială, de nivelul de instruire, de 
clasa politică din care făceau parte, românii au trăit în acea 
perioadă sentimentul responsabilităţii istorice, intuind că 
sosise și pentru noi momentul împlinirii idealului național 
pentru a cărui materializare erau chemați să contribuie 
toți. 

- fatalitatea a făcut ca marile izbânzi să fie stropite din 
belșug cu sângele a milioane de oameni. Pentru ca 
România să-și realizeze dezideratul naţional, a trebuit mai 
întâi să-și definească poziţia faţă de conflictul mondial ce 
se declanșase la 15/28 iulie 1914. 

- în Consiliul de Coroană din 21 iulie/3 august 1914 a 
prevalat opinia majorităţii în frunte cu primul-ministru lon 
I.C. Brătianu de a adopta poziţia de neutralitate. 

- după doi ani de intensă activitate diplomatică 
desfășurată în cel mai desăvârşit secret, a urmat decizia 
României, la 14/27 august 1916, de a intra în război alături 


de Rusia, Franţa și Anglia. În planul de campanie adoptat: 


se stipula: „Scopul general al războiului ce vom 
intreprinde este realizarea idealului nostru naţional, adică 
intregirea neamului. Cucerirea teritoriilor locuite de 
români, ce se găsesc astăzi înglobate în monarhia Austro- 
Ungară, trebuie să fie fructul războiului”. 

- așadar, pentru unirea cu ţara a teritoriilor românești 
aflate în monarhia bicefală se apela la calea militară, 
singura în circumstanţele existente la acea dată să ofere 
posibilitatea întregirii naționale. 

- astfel, Marea Unire din 1918 este rezultatul luptei 
poporului român și se înscrie, prin consecinţele sale, 
printre evenimentele cruciale ale istoriei românilor, „cea 
mai mare faptă din toată viața neamului”, cum o numea 
Nicolae Iorga. 

- 1 Decembrie 1918 semnifică o dată memorabilă și cu 
ea se încheie un capitol al istoriei românilor, dar totodată 
se deschide un altul, acela al acţiunii politico-diplomatice 
pentru recunoașterea internațională a Marii Uniri și, pe 
plan intern, pentru consolidarea temeinică a României 
Întregite. 

- Ihe New York Times scria, la 21 septembrie 1919: 
„România de azi nu este România de ieri. Azi, toţi românii 
și-au exprimat dorința de a fi uniţi într-un singur stat 
national. Românii sunt o naţiune tânără care are un viitor. 





BI LENUIA SIANCIU, director, Centrul de Cultură Brătianu 


Naţiunea română este mereu capabilă de entuziasm, de 
sacriticiu pentru un război naţional. Prin atitudinea sa, 
România a salvat civilizația europeană și o dată i se va 
mulțumi pentru aceasta”. 

- la începerea Forumului păcii, România era de fapt și 
de drept stat național unitar constituit din teritoriile 
locuite dintotdeauna de români. Actele fundamentale cu 
valoare de lege care legitimau acest stat rezidau în 
hotărârile plebiscitare din martie, noiembrie și decembrie 
1918, precum și din convențiile încheiate în august 1916 
în baza cărora România participase la războiul unităţii 
naţionale. 

- deciziile de unire erau acte cu caracter plebiscitar 
emanate de la națiunea română prin reprezentanţii săi 
aleși. Nu erau decizii de cabinet sau hotărâri impuse din 
afară. 

- într-o conferință ținută la Cernăuţi la 22 ianuarie 1928, 
Ștefan Cicio Pop scria: „Cine ar fi în stare să descrie 
măreţia adunării de la Alba-lulia? Pe un ger cumplit, din 
toate ținuturile cele mai îndepărtate se adună poporul 
cuprins de un fior sfânt. Această Adunare va rămâne 
nemuritoare prin hotărârile proclamate. Bucovina. visa 
desrobire, ea aducând jertfe nemaipomenite în cursul 
războiului. Cine ar putea zice că mândra noastră 
Basarabie a fost mai puțin pregătită pentru Unire? Ţara lui 
Alexandru cel Bun şi Ștefan cel Mare a fost prima care și-a 
scuturat lanţurile și s-a întors la Patria Mamă ”. 

- într-adevăr, se poate spune că rar s-a făcut o întregire a 
unui neam sub auspicii atât de bune, dorită de toată 
suflarea românească, de la Tisa până la Nistru și Marea 
Neagră și de la Hotin până la Dunăre. 

- iată câteva din gândurile lui Vintilă Brătianu -— fratele 
celui care fususe unul dintre artizanii Marii Uniri — legate 
de evenimentele din 1918: „Generaţia din care fac parte s-a 
născut în România Robită, a trăit în România Mică și 
sfârșește traiul în România Mare. Ea întrunește pentru 
prima oară în hotarele ei naturale tot neamul românesc. 
Compusă din provincii până azi despărțite, ea trebuie să-și 
refacă 0 viaţă adaptată acestor noi condiţii și să recapete 
timpul pierdut prin diferite piedici ce a întâmpinat”. 

- unirea a fost un țel fundamental și, o dată înfăptuită, 
un rezultat firesc, logic, obiectiv. Lupta pentru unire a fost 
marele torent al istoriei românești, a reprezentat mijlocul 
românilor de a-și făuri istoria, determinând modul de 
existență, concepții și idealuri. 

- „Actul istoric de la Alba-lulia din 1918 depășește în 
importanţă tot ce viața românească a cunoscut de-a lungul 
timpului. Ferice de generaţia căreza i-a fost dat să trăiască 
acest ceas, fericiți cei ce au fost contemporanii măreţului 


eveniment” (Opinia, lași). 

CAMPANIA MILITARA 
DIN ANUL 1918 
DRUMUL SPRE IDEALUL NAŢIONAL 


BN Prof. CRISTIAN POPESCU, 


Centrul de studii și de păstrare a arhivelor militare și istorice Gen. Radu Rosetti 


Intrarea României în război (august 1916) a avut drept 
scop, spre deosebire de aliaţii și inamicii ei, eliberarea 
teritoriilor aparținătoare blocului etnic și geografic 
românesc. Ofensiva din 'lransilvania a decurs conform 
planului de operaţii (Ipoteza Z) întocmit de Marele Stat 
Major. Curând, evenimentele petrecute pe celelalte 
fronturi, din cauza necoordonării tactice dintre aliaţi, au 
dus la atragerea Armatei române într-un război epuizant 
pe două fronturi, fiind ocupată Capitala, iar Guvernul s-a 
retras în Moldova. 

În vara anului 1917, marile bătălii de la Porţile 
Moldovei, Mărăști, Mărășești și Oituz au demonstrat voința 
Armatei și a naţiunii române spre împlinirea idealului 
Unirii. Intervalul cuprins între armistițiul de la Focşani (26 
noiembrie/9 decembrie 1917) și Pacea de la București (24 
aprilie/'7 mai 1918) nu a însemnat o abandonare a luptei 
asumate pentru realizarea mult doritei uniri, ci 0 
expectativă a forurilor militare și politice în conservarea 
potenţialului militar al ţării în vederea începerii unei noi 
ofensive, de data aceasta decisive, în vederea atingerii 
acestul scop. 

Prăbușirea ţarismului și declanșarea revoluției din Rusia 
au influenţat mult situația politică și militară din Europa 
de est și sud-est, România găsindu-se înconjurată de inamic 
și părăsită de aliatul ei important. Tratativele de pace 
separată dintre Puterile Centrale, Rusia și Ucraina au fost 
finalizate prin încheierea păcii separate cu cele state la 3 
martie și respectiv la 9 februarie 1917. Situaţia Puterilor 
Centrale s-a îmbunătăţit simţitor, urmărindu-se în 
continuare scoaterea României din război și slăbirea 
frontului de est. 

La sfârșitul anului 1917 și începutul anului 1918 au avut 
loc discuţii în vederea încheierii unei păci separate între 
Guvernul Brătianu și reprezentanții Puterilor Centrale. În 
lunile următoare au avut loc la lași mai multe ședințe ale 
Consiliului de Coroană, la care a fost discutată soarta ţării. 
România trebuia să aleagă între o pace umilitoare și 
ocuparea teritoriului ei de către inamic. Între timp 
Averescu a demisionat, formându-se Guvernul 
Marghiloman, care a semnat pacea separată de la 
Bucureşti (24 aprilie/7 mai 1918). Se prevedeau 
următoarele clauze: anexarea Dobrogei, Cadrilaterului și 
județului Constanţa de către Bulgaria, teritoriul rămas 
trecea sub condominiul Puterilor Centrale, Austro- 
Ungaria a anexat 5.600 km' la frontiera carpatină, 
demobilizarea armatei, surplusurile de petrol și cereale au 
fost preluate de către Germania, precum și controlul 
asupra tuturor ramurilor economiei românești, iar 
României i se permitea să menţină operative două divizii 
de infanterie și două de cavalerie, în total 120.000 de 
militari sub arme. 

Clauzele dure impuse de inamic au dus la declanșarea 
unui val de proteste care întărea și ridica la un nivel 
superior mișcarea de rezistenţă a populaţiei românești de 
pretutindeni. Inamicul a menținut pe teritoriul ocupat opt 
divizii care au fost folosite pe celelalte teatre de operaţiuni. 
Parlamentul de la Iași a ratificat tratatul, dar regele nu l-a 
semnat, astfel încât, potrivit Constituţiei, nu a avut nici O 
valoare juridică. 

În aceste condiţii, Guvernul a decretat demobilizarea 
generală a tuturor unităţilor operative, fiind lăsat la vatră 
un număr însemnat de miltari. După cum a remarcat 
istoricul Gheorghe Brătianu, „În Moldova demobilizarea 
făcută sub presiunea vrăjmașului, în condițiile impuse de 
pacea de la București, ne lipsește de cea mai mare parte a 
materialului nostru de război, ca și de ofiţerii de rezervă 
înapoiaţi în teritoriul ocupat”. Pentru a mări numărul 
militarilor peste cifra impusă prin tratat, Marele Stat Major 


- continuare în pagina 8 - 





—— ———— 








Restituiri 


- urmare din pagina 7 = 





a procedat la detaşarea mai multor cadre pe lângă 
autorităţile civile și depozite, ordonanțe pe lângă ofiţeri, 
încât în septembrie efectivul Armatei române a crescut la 
172.109 militari. 

Din a doua jumătate a anului 1918, situația militară pe 
frontul de vest a devenit favorabilă Antantei. Alianţa a 
rezervat un loc important României în viitoarele planuri 
strategice, Armata română fund considerată un sprijin 
deosebit în acţiunile de luptă ce vor avea loc în centrul și 
sud-estul continentului. În acest sens, Guvernul francez l-a 
însărcinat pe generalul Henri Berthelot să conducă 
misiunea militară care să pregătească reintrarea Armatei 
române în război. 

La Paris, ministrul român Victor Antonescu a mijlocit 
întocmirea unui plan secret de operaţii între 
comandamentul român și cel al forțelor aliate din Orient 
cu sediul la Salonic. Planul prevedea ca forțele aliate din 
sudul Peninsulei Balcanice să acționeze pe două direcții, 
Belgrad și Giurgiu, gruparea condusă de generalul 
Berthelot, care va înainta spre Giurgiu, să poarte numele 
de Armata de Dunăre, care era formată din trei divizii 
franceze, britanice şi coloniale. Trupele din ţară (patru 
divizii, la cererea aliaților) urmau să înainteze spre sud- 
vest, făcând joncțiunea cu trupele aliate în zona orașului 
Ploiești, constituind o grupare la flancul drept al armatei 
generalului Franchet d'Esperey, care urma să înainteze 
spre Belgrad. 

Din cauza inactivităţii armatei, efectivele ei au scăzut, 
atingând suma de 163.000 de militari. Regele a aprobat 
măsuri pentru ca militarii detașați să revină la unităţile lor 
până la data de 1/14 octombrie 1918. Guvernul 
Marghiloman a demisionat în ziua de 24 octombrie/6 
noiembrie 1918, fiind înlocuit de generalul Constantin 
Coandă, care a procedat imediat la mobilizarea armatei. În 
noile condiţii, regele a emis o proclamație în care se 
stipulau reforma constituțională, votul universal și 
împroprietărirea țăranilor cu 2.000.000 ha. 

Planul de mobilizare a fost discutat într-o consfătuire la 
care au participat Ion I.C. Brătianu, noul prim-ministru, 


șeful Marelui Stat Major, generalul Constantin Prezan, 


şeful Secţiei Operații, locotenent-colonel lon Antonescu, 
diplomatul Nicolae Mișu, contele Saint Aulaise, ministrul 
francez în România, și atașatul militar, generalul P.H. 
Lafant. Guvernul român a adresat un ultimatum 
feldmareșalului August von Mackensen (27 octombrie/9 
noiembrie), cerându-i retragerea trupelor de ocupaţie. 
Prin Înaltul Decret nr. 3179 s-a ordonat mobilizarea oștirii 
până la contingentul 1894 inclusiv. 

La data mobilizării, Armata număra cinci corpuri de 
armată, [5 divizii de infanterie, două divizii de cavalerie, 
unități de aeronautică și marină, trupe de grăniceri și 
formațiuni auxiliare de comunicație, pază și ordine, în 
total 18 batalioane de imfanterie, 98 escadroane de 
cavalerie și 260 de baterii de arulerie, cu un efectiv de 
194.240 militari. Unităţile erau dislocate la vest de râul 
Prut, în Basarabia și Bucovina. 

In noaptea de 28-29 octombrie/10-11 noiembrie 1918, 
trupele Armatei de Dunăre au forţat fluviul în localitățile 
Zimnicea, Turnu-Măgurele și Giurgiu, luând prin 


surprindere trupele de ocupaţie. În aceste condiţii, 
feldmareșalul A. Von Mackensen i-a solicitat generalului 
Eremia Grigorescu, ministrul de Război, să medieze pe 
lângă comandamentul aliat trecerea liberă a unităților sale 
spre Transilvania, fără a proceda la distrugerea căilor de 
comunicaţie, dar încheierea armistiţiului de la Compiegn€ 
(29 octombrie/1l noiembrie 1918) a determinat trupele 
de ocupaţie să treacă la distrugerea acestora. Șapte divizii 
au reușit să-și mobilizeze efectivele în condiții normale, iar 
patru divizii doar o parte din contingentele sale. 

Primele unităţi care au trecut munţii au fost diviziile 7 
Infanterie și | Vânători, care au fost primite cu entuziasm 
de populația românească din Ardeal, astfel că în ajunul 
Adunării de la Alba-lulia trupele române se aflau pe 
aliniamentul Topliţa — Ditrău — Gheorghieni — Sândominic 
- Dănești — Miercurea Ciuc, zone prevăzute în armistițiul 
de la Belgrad semnat între Antantă și Austro-Ungaria la 31 
octombrie/13 noiembrie 1918. 

Trupele române au continuat operațiunile și după 
semnarea armistiţiului cu Germania, acestea desfășurându-se 
în condiții dificile când încă lransilvania, Basarabia și 
Bucovina se aflau sub stăpânire străină. La sfârşitul anului 
1918 diviziile române au atins linia Mureșului, Marele 
Cartier General ordonând depășirea acestei linii, evitându-se 
luptele directe cu inamicul. Pentru mai buna coordonare 
a operaţiilor militare din zona Iransilvaniei, s-a creat 
Comandamentul Trupelor Române cu sediul la Sibiu, 
condus de generalul Traian Moșoiu. 

La insistențele Guvernului român, Comandamentul 
aliat a autorizat armatei române să depășească linia 
Mureșului, iar în decurs de 13 zile, unitățile se aflau pe 
aliniamentul Sighet — Baia Mare — Jibou — Zalău — Ciucea — 
Vf. Găina - Sebiş — Zan. Întâmpinând o serie de acțiuni 
agresive din partea trupelor maghiare în retragere, 
administraţia românească a fost complet instaurată în 
răsăritul Munţilor Apuseni. Profitând de situaţia creată 
după retragerea armatelor maghiare și franceze din vestul 
țării, trupele sârbești au ocupat Banatul, acţiune prin care 
doreau să-și impună revendicările proprii Guvernului de la 
Belgrad asupra acestui teritoriu. Ultimele unități străine au 
evacuat complet Transilvania şi Banatul în lunile martie și 
aprilie 1919, administraţia românească statornicindu-se 
complet până la sfârşitul lunii august 1919. 

Campania din anul 1918 a fost, din punct de vedere 
militar și politic, un succes care a făcut ca visul secular al 
unirii tuturor românilor într-un singur stat să devină o 
realitate consfințită prin actul de la | Decembrie. 


]. General-locotenent . [lie Ceaușescu (coordonator 


principal), România în anii Primului Război Mondial. 


Caracterul drept, eliberator al participării României la război, 
Editura Militară, București, 1987 

2. Florin Constantiniu, O istorie sinceră a poporului 
român, Editura Univers Enciclopedic, Bucureşti, 1997 

3. Ioan Scurtu, Alba-lulia ] Decembrie 1918, Editura Sport- 
Turism, Bucureşti, 1988 

4. Mircea Mușat, lon Ardeleanu, De la statul geto-dac la 
statul unitar român, Editura Ștunţifică și Enciclopedică, 
București, 1983 

5. Maior dr. Mihai lonescu, Războiul eliberării și întregirii 
naționale (1916-1918), în 1918. Triumful marelui ideal. 
Făurirea statului național, Edivura Militară, București, 1988. 

MAREA UNIRE 
DE LA 1 DECEMBRIE 1918 


3 EMANUELLA GHEORGHE, elevă, Grupul Școlar Astra 


România intrase în război numai pentru împlinirea 
dezideratului fundamental al desăvârşirii statului național. 
Liga Culturală de la București, care în congresul 
extraordinar din 14 decembrie 1914 își schimbase numele 
în Liga pentru unitatea politică a tuturor românilor, 
alegându-i preşedinte pe  venerabilul luptător 
transilvănean Vasile Lucaciu, vicepreşedinte pe Barbu 
Delavrancea și secretar general pe Nicolae Iorga, se adresa 
ţării, într-un manifest, precizând: 


„Trista experienţă a dovedit că o unitate culturală fără o 
unitate politică nu are nici o chezășie. Pentru păstrarea 
unităţii culturale ni se impune unitatea politică. Din 
războiul uriaș care a împins toate neamurile va ieși o nouă 


lume. 





Dreptul învinge forța, voința popoarelor înlocuiește 
cucerirea. Stăpânirile care nu se bizuie pe voința 
popoarelor sunt răsturnate pentru totdeauna și din aceste 
ruine răsare domnia dreptăţii. Alcătuirile vechi se desfac, 
iar noile alcătuiri se întemeiază pe dreptul fiecărui neam 
de a trăi laolaltă o viaţă naţională și liberă." 


În anii neutralității, memorabile manifestații - la 
Bucuresti, laşi, Ploieşti, Craiova, Turnu-Severin, Brăila sau 
Galaţi - au marcat voinţa cvasiunanimă pentru unitate. 
Exponenţii mișcării socialiste aveau același ţel; 
împotrivindu-se însă războiului imperialist, preconizau 
calea înţelegerii între popoare. 

Într-o țară care are nenorocirea ca o parte din trupul 
ei să fie sub stăpânire străină, întregirea țării e o dorință 
comună - scria C. Dobrogeanu-Gherea în 1914. Această 
dorinţă e în afară de discuţie. Ceea ce e în discuţie e 
metoda, vremea, e forma și felul acestei întregiri, 
împrejurările, consecințele, putinţa realizării.” 


lar Mihail Gh. Bujor adăuga în 1916: 

„Patriile sunt cadre naturale ŞI istorice 
| de dezvoltare a popoarelor. În aceste cadre 
s-a întemeiat pentru fiecare naţiune o 
existenţă proprie, cu tradiţiile ei, cu viaţa ei, 
cu civilizaţia ei, element preţios și 
indispensabil în concertul civilizației 
generale. În acest înţeles patriile sunt 
| necesare, căci în regimul actual, numai 
înlăuntrul acestor cadre popoarele și-ar putea 
dezvolta în voie şi pe deplin toată 
| originalitatea şi toată puterea lor de creaţie.” 


La intrarea României în război, o sumă 
de voluntari din Transilvania participă la 
j "luptă în rândul armatei române. Pentru 
unitatea statului naţional se pronunțau, 
| așadar, fără echivoc, cu stăruință și energie, 
românii din toate provinciile istorice. 

O dată cu marile manifestații muncitorești 
din Arad, Reșița, Petroșani, Brașov și Cluj, 
| Comitetul executiv al Partidului Naţional 
Român din Transilvania se întrunește la 
Oradea la 12 octombrie 1918 și formulează 
într-o declaraţie, şase zile mai târziu, în 
Camera Deputaţilor din Budapesta, dreptul 
| naţiunii „la deplina libertate națională”. 


Socialiștii români se pronunțau limpede în același sens: 
„Noi pretindem, declara reprezentantul muncitorilor 


- continuare în pagina 10 - 

români în octombrie 1918, că împreună cu toate nauiunile 
din Ungaria și românii să aibă drept de liber dispunere 
asupra sorții lor, adică ei să hotărască forma de stat în care 
să trăiască în viitor.” 

„Partidul social-democrat român din Transilvania - 
citim în declaraţia de la 27 noiembrie 1918 - sta pe baza 
dreptului de liberă dispoziţie a partidelor... Vrem să fim 
liberi, vrem ca toată suflarea românească să vie într-un 
singur stat, vrem să ne unim într-un popor mare, să îie 
deschise toate căile ce duc spre progres și fericire.” 


În octombrie și până către mijlocul lunii noiembrie iau 
fiinţă în întreaga Transilvanie, în Maramureș, Crișana și 
Banat gărzi militare și consilii naționale orășenești, iar în 
unele localităţi și acelea ale maghiarilor și saşilor. Consiliul 
Naţional Român, constituit în noaptea de 30/31 
octombrie la Budapesta din şase reprezentanţi ai 
Partidului Naţional Român și șase ai socialiștilor români, 
hotărăște să-și asume de îndată „puterea deplină de 
guvernare asupra teritoriilor locuite de români în Ardeal și 
Tara Ungurească”. Consiliul Naţional Român convoacă 
pentru 1 decembrie, la Alba-Iulia, „Adunarea Napională a 
naţiunii române” a reprezentanţilor tuturor categoriilor 
sociale și a tuturor profesiunilor, din toate circumscripțiile 
electorale aflate în 'Transilvania, Maramureș, Crișana și 
Banat, Alba-lulia, orașul care văzuse biruinţa lui Mihai 
Viteazul. Erau de faţă, în aceeași zi de 1 decembrie 1918, 
pe lângă cei 1228 delegaţi de votare și ai diferitelor 
asociaţii profesionale și culturale, și peste 100000 de 
muncitori şi orăşeni veniţi din toate părțile unde se vorbea 
românește, din Maramureș până la Dunărea bănățeană, 
din ara Bârsei până la Crișuri. În timp ce delegaţii se 


întruneau sub președinția lui Gheorghe Pop de Băsești, 
mulțimea cea mare se rânduia pe câmpia unde Horia și 


1 Decembrie la Centrul Cultural Piteşti 





Cu ocazia Zilei Naţionale a României, miercuri, 26 
noiembrie, Centrul Cultural Pitești, în colaborare cu 
cercurile pedagogice de istorie și de muzică și cu 
Societatea de Științe Istorice din Pitești, a organizat 
sesiunea de referate și comunicări științifice Marea Unire 
— pagini de istorie. 

In deschidere, un grup de elevi de la Școala Nr. |] 
Nicolae Simonide, pregătit de profesoara Maria Paraschiv, 
a susținut momentul omagial Unire-n cuget și-n simțiri, în 
cadrul căruia au fost prezentate piesele Noi suntem 
români, C-așa-i românul, Doamne, ocrotește-i pe români și 
Bimuitorii. 

O dată creată atmosfera de sărbătoare, a fost rândul 
cadrelor didactice să emotioneze publicul prin referatele 


Cloşca fuseseră trași pe roată și unde acum se înălțaseră 
opt tribune. Se rostiră cuvântări arătând însemnătatea 
acelei zile istorice, ziua dreptăţii poporului român, apoi 
Vasile Lucaciu dădu citire ,,Hotărârii” de unire, hotărâre al 
cărei punct avea următorul anunţ: „Adunarea Naţională a 
tuturor românilor din Iransilvania, Banat și [ara 
Românească, adunaţi prin reprezentanții lor îndreptățiți la 
Alba-lulia, în ziua de | decembrie 1918, decretează unirea 
acelor români și a tuturor teritoriilor locuite de dânșii cu 
România”. Delegații în picioare, foarte mulți având 
lacrimi, aplaudau îndelung și își strigau bucuria. Uralele 
nesfârșite răsunau pe câmpia unde erau strânși cei peste 
100000, fiecare simte că trăiește o zi unică, ziua cea mal 
însemnată din istoria de două ori milenară a poporului sau 
ziua dreptăţii. Unele puncte ale Hotărârii privesc egala 
îndreptăţire naţională și confesională a națiunilor 
conlocuitoare, vot obștesc, direct, egal și secret, reforma 
agrară radicală, eliminarea războiului ca mijloc de 
rezolvare a diferendelor internaţionale. În ianuarie 1919, 
adunarea de la Mediaș, convocată de Consiliul Central 
Săsesc şi Consiliul Naţional Săsesc, aproba hotărârea de la 
Alba-lulia. Poporul săsesc din Iransilvania se pronunţa, 
conform principiului de autodeterminare, pentru unirea 
Transilvaniei cu România. Saluta cordial poporul român și 
lua act nu numai de un proces istoric de importanţă 
mondială, ci și de dreptul legitim al poporului român 
pentru unirea și formarea unui singur stat. 

Actul istoric de la Alba-lulia fusese precedat de 
hotărârea congresului național al românilor din Bucovina 
care la 15-28 noiembrie 19186 proclamase unirea acestei 
părţi din Moldova de nord cu România. Încă din 
primăvara aceluiași an, la 27 martie-l0 aprilie, teritoriul 
dintre Prut si Nistru, care fusese încorporat în Rusia 
țaristă, a intrat în componența României. 





Bi MIHAELA FULGEANU-MATEI, referent, Centrul Cultural Pitești 


privitoare la ideea de unitate românească (prof. Mariana 
Golescu, Școala Mircea cel Bătrân), Unirea Basarabiei cu 
România (prof. Aurora Brebuleţ, Școala Marin Preda), 
Unirea Bucovinei cu România (inv. Maria Dumitrache, 
Scoala Nr. 6), simbolul unităţii naţionale — Tricolorul 
(prof. Elena 'Taifas, Școala Nr. 6) și la ideile exprimate în 
Rezolutia Marii Uniri (prof. Vasile Dinu, Școala Nr. 4). 

A fost readusă în memorie figura lui Mihai Viteazul, 
precursorul Unirii de la | Decembrie 1918 (prof. Paul 
Didiţă, Colegiul I.C. Brătianu), s-a făcut referire la 
bisericile romano-ortodoxă și greco-catolică, ambele 
luptând pentru împlinirea visului românilor (prof. Silvia 
Neagoe, Școala Nr. 6), la opinia publică despre Marea 
Unire (prof. Ion Roșoiu, Școala Bascov) și la oglindirea 
momentului istoric în pictura românească (prof. Doina 
Călărașu, Școala Nr. 6 Pitești). 








Restituiri 


1 DECEMBRIE 


ȘI PROBLEMA BANATULUI 


Centrul de studii și de păstrare a arhivelor militare și istorice Gen. Radu Rosetti 


După terminarea primului război mondial și după 
sfârşitul Imperiului Austro-Ungar și-au făcut apariția pe 
scena internaţională mai multe state. Tratatele de ja Saint 
Germain-en-Laye (10 septembrie 1919) și Trianon (4 iunie 
1920) duc la bun sfârșit dezmembrarea Imperiului Austro- 
Ungar în avantajul Poloniei, României,  ltaliei, 
Cehoslovaciei și Iugoslaviei. 

După căderea Rusiei ţariste, care fusese sprijinul cel mai 
important al Serbiei, guvernul sârb a demonstrat pentru 
prima oară, prin declaraţia de la Corfu, că este hotărât să 
realizeze unificarea sârbilor, croaților și slovenilor într-un 
singur stat. Forma politică a acestui stat urma să fie o 
monarhie constituţională condusă de dinastia 
Caraghiorghevici. 

În octombrie 1918, conducătorii politici ai croaților și 
slovenilor care rămăseseră în țară în timpul războiului au 
creat un guvern revoluționar numit Narodno Vijece - 
Consiliul Naţional la Zagreb - și au proclamat unirea 
sârbilor, croaților și slovenilor din dubla monarhie. Ulterior, 
acest guvern a votat unirea cu Serbia și Muntenegru, pentru 
formarea noului regat al slavilor sudici. În cadrul unei 
ceremonii solemne care a avut loc la 1 decembrie 1918, la 
Belgrad, reprezentanţii acestui guvern l-au invitat pe prințul 
regent Alexandru să proclame unirea. În afara acestui 
guvern au mai existat o serie de personalități care au 
acționat în exil făcând lobby în favoarea unirii. În acest sens 
au acţionat ministrul sârb de la Washington și Ante 
Trumbici la Roma. Următoarea problemă ce trebuia 
clarificată cât mai urgent era cea a frontierelor. În litigiu cu 
Italia erau zone din Dalmația, Istria cu Trieste și portul 
Fiume (Rieka). Cu Austria problema se punea în cazul 
regiunii Klagenfurt, care ulterior va reveni Austriei, dar 
Maribor, Mediumurie și Styria revin Belgradului. Disputele 
teritoriale cu Ungaria vor fi soluționate în favoarea sârbilor, 
care primesc părți din Baranja, Backa și Banat, unde sârbii 
erau majoritari. România dorea să anexeze întreg Banatul 
până la Tisa, așa cum fusese stipulat în tratatul de la 
București în 1916. „Propunerea iugoslavă, care până la 
urmă a fost acceptată, cerea împărțirea regiunii de-a lungul 
liniei de superioritate numerică etnică.” În acest sens s-a 
trasat o frontieră prin care în România rămâneau 56000 de 
iugoslavi, iar în regatul sârbilor, croaților și slovenilor 75000 
de români. Frontierele cu Grecia și Albania au rămas ca și 
în 1913. De la bulgari în schimb vor primi Negotin, 
Tsaribrod, Vranie și Valea Strumica. Cei care au activat în 
cadrul Guvernului format în decembrie 1918 reprezentau 
toate regiunile și toate grupările politice. 

În afara coincidenţei zilei naţionale - 1 decembrie - 
cursul evenimentelor a fost în mare parte asemănător și la 
poporul român. La Marea Adunare de la Alba-lulia au 
participat peste 1228 de delegaţi locali și 100000 de oameni 
veniţi, plini de entuziasm, din toate provinciile istorice 





românești: Transilvania, Banat, Maramureș, Crișana pentru 
a consfinți, liberi de orice constrângere, unirea cu patria- 
mamă. Adunarea a fost deschisă de Gheorghe Pop de 
Băseşti. În numele Consiliului Naţional Român Central, 
Vasile Goldiș a citit textul Rezoluției de Unire, aprobat în 
unanimitate. Marea Adunare de la Alba-lulia, într-o 
atmosferă de puternic entuziasm popular, a proclamat 
unirea cu ţara. Rezoluţia unirii mai prevedea și instaurarea 
unui regim politic democratic. În același sens românii au 
activat şi peste granițele țării pentru proclamarea și 
recunoașterea Unirii. 

Totuși, a existat o problemă în privința Banatului. După 
retragerea armatelor austro-ungare, Antanta a cerut 
trupelor sârbe să asigure ordinea în Banat. Dar sârbii au 
pornit o acțiune amplă de propagandă pentru anexarea 
Banatului la Serbia, o dată cu persecutarea rruntașilor 
români. Faţă de numeroasele proteste, Antanta a hotărât 
aducerea în zonă a unităţilor franceze. Cu toate acestea, 
sârbii au preluat, la 20 februarie 1919, întreaga 
administraţie civilă în Banat, numind sârbi în principalele 
funcţii, călcând principiile armistiţiului. La 21 februarie, 
românii au declanșat o grevă politică generală, după care 
sârbii au cedat. La 18 iulie a sosit în Banat o comisie a 
Consiliului Dirigent. La 28 iulie, dr. Aurel Cosma, aflat în 
fruntea Consiliului Naţional Român, a preluat întreaga 
conducere a Banatului. La 10 august, 40000 de 
reprezentanți din tot Banatul s-au întrunit la Timișoara, 
ratificând Unirea hotărâtă la Alba-Iulia. Brătianu căutase să 
încorporeze întreg Banatul la România pe baza criteriului 
populației (600000 de români față de 400000 de șvabi și 
300000 de sârbi) și a unităţii economice și geogratice a 
regiunii, dar Consiliul Suprem a trasat frontiera dintre 
România și lugoslavia de-a lungul unor granițe aproximativ 
etnice - românii au primit circa două treimi din regiune, iar 
sârbii o treime. Armata sârbă, care ocupase cea mai mare 
parte a Banatului, a abandonat acea porțiune, care avea să 
revină României, în mâinile francezilor, aceștia predând-o 
armatei române în iulie 1920. Aducându-și contribuția la 
eliberarea ţărilor iugoslave, în componența armatei 
sârbești, în primul război mondial, sârbii din ţinuturile 
României de azi și-au ales delegaţii lor. Aceștia au participat 
la activitatea Marii adunări populare care la 25 noiembrie 
1918 a proclamat, la Novi-Sad, alipirea regiunilor Banat, 
Bacica și Baranie la Regatul Serbiei, împreună cu care au 
intrat în componența Regatului sârbilor, croaților și 
slovenilor la 1 decembrie 1918. Delimitarea dintre Regatul 
sârbilor, croaților și slovenilor și Regatul României s-a făcut 
în baza hotărârii Conferinţei de pace de la Paris din august 
1919. Pe teritoriul României au continuat să trăiască în jur 
de 50000 de sârbi, în peste șaizeci de localităţi. 










Restituiri 





GENERALUL DE CORP DE ARMATĂ 


CONSIANIIN CHRISIESCU - 





FIU AL ARGEȘULUI 


Centrul de studii şi de păstrare a arhivelor militare și istorice Gen. Radu Rosetti 


S-a născut la 2 decembrie 1866, într-o familie de moșneni din 
Pădureti (Argeș), fiu al lui Costache și al Radei. Școala primară a 
absolvit-o în comuna sa natală, apoi a făcut gimnaziul la Pitești. 
Studiile secundare le-a continuat la Școala fiilor de militari 
Craiova şi Iași. 

A urmat Școala de ofiţeri de Infanterie și Cavalerie din 
Bucureşti, Școala de Aplicaţie de Artilerie și Geniu din 
Fontainebleau, Școala de Război din Paris și Școala Superioară de 
Război din București, devenind un respectat stat-majorist și 
comandant militar. 

Sublocotenent la 1 iulie 1887, locotenent — 1 martie 1890, 
căpitan — 10 mai 1894, maior — 10 mai 1902, locotenent-colonel — 
1 octombrie 1907, colonel — 10 mai 1910, general de brigadă — 14 
martie 1914, general de divizie — 1917 și general de corp de 
armată — 1918. 

A ocupat importante funcţii militare, între care: comandant al 
Școlii Superioare de Război din București (1910 — 1912), șef al 
Marelui Stat Major (2 decembrie 1913 — 1 aprilie 1914, 1 aprilie 
- 28 octombrie 1918 și 1 aprilie 1920 — 8 mai 1923), subșef al 


Marelui Stat Major şi șeful Operaţiilor (1914 - 1916), comandant 


de armată și subșef al Marelui Cartier General (1917). 

Pentru prestigioasa carieră de arme a fost decorat cu Ordinul 
Steaua României, Ordinul Coroana României în grad de ofițer, 
Steaua României Mare ofiţer de război, Coroana României Mare 
Cruce, Ordinul Mântuitorului Mare Cruce, Coroana Italiei Mare 
Cruce, Sf. Sava Mare Cruce, Vulturul alb (sârb), Vulturul alb cu 
spade Mare Cruce, Legiunea de onoare Mare ofițer, Crucea de 
război cehoslovacă cavaler, Coroana de fier cl. 3, Ordinul Francez 
losii Mare ofiţer, Crucea comemorativă, Medalia jubiliară, 
Avântul ţării, Serviciul onorific de aur. | 

Constantin Christescu a lucrat în echipa de planificatori 
militari care a pregătit scenariile de apărare a ţării în 
eventualitatea unei agresiuni ruse sau în aceea a eliberării 
Transilvaniei de sub stăpânirea austro-ungară. Totodată, a luat 
parte la pregătirile de stat-major ale Campaniei din Bulgaria din 
cel de-al doilea război balcanic (1913). După victoria sârbilor 
asupra bulgarilor (Bragalnica, 7 iulie 1913), comandantul 
suprem al armatelor sârbești, mareșalul Putnik, avea să spună: 
„Dacă românii mai au un Christescu, să ni-l lase nouă pe acesta”. 
Remarca era determinată de aportul deosebit al colonelului 
român Christescu la întocmirea planului de operaţii care i-a 
condus pe sârbi la o izbândă de răsunet. A asigurat legătura cu 
Marele Cartier General sârb și a făcut parte din delegaţia română 
la Conferinţa de la Niș, cu prilejul capitulării Bulgariei. În anii 
neutralității României (1914 — 1916), el a răspuns de activitatea 
Secţiei Operații a Marelui Stat Major. Sub conducerea lui s-a 






N Prof. VICTOR BĂDIŢĂ, 


elaborat „Ipoteza Z” — Planul de campanie al Armatei române 
pentru anul 1916. 

Acest plan de campanie român stabilea ca scop politic al 
războiului eliberarea Iransilvaniei printr-o acțiune militară 
surprinzătoare, rapidă și viguroasă. Se accepta din capul locului 
ideea desfășurării unui război de mișcare, pe două fronturi (în 
Transilvania și între Dunăre, Marea Neagră și Balcani), în 
cooperare cu aliaţii ruși și cu trupele Antantei de la 
Salonic, din Balcani. 
Împotriva Austro-Ungariei 
trebuia să se acţioneze pe 
frontul principal din Carpații 
Orientali și Meridionali; pe 
acest front s-a ales ca direcţie 
principală de efort Râmnicu- 
Sărat — Brașov — Târgu-Mureș 
— Cluj; o direcţie secundară a 
fost orientată în zona 
Râmnicu-Vâlcea — Petroșani. 

Direcţiile enunțate mai sus | 
s-au constituit în grupări de | 
forțe: Armata de Nord] 
(107.948 de oameni) — la 8 
flancul drept al dispozitivului 
român — și Armata a 2-a — (128.808 oameni) — la centru — 
alcătuiau împreună gruparea principală a frontului 
transilvănean; Armata 1 (134.403 oameni) avea să opereze la 
flancul stâng al acestui front, pe direcţia secundară, cu misiunea 
de a lua mai repede sub control bazinul Petroșani și Sibiul. 


La consiliile de comandament de la sfârșitul hunii august 1916 


(după neașteptata înfrângere de la Turtucaia), Constantin 
Christescu a susţinut în fața regelui Ferdinand I — care se implica 
direct în conducerea războiului — punctul de vedere al opririi 
ofensivei în Transilvania până la restabilirea situației pe frontul 
din Dobrogea. Ca urmare, el a fost propus de generalul: 
Al. Averescu pentru funcţia de șef al Marelui Cartier General, dar 
primul-ministru Ion I.C. Brătianu și regele Ferdinand s-au opus. 
De altfel, dincolo de meritele celor doi oameni de stat în făurirea 
Marii Uniri, amestecul lor în conducerea armatei în campanie a 
făcut ca din posturile cheie, în 1916, să lipsească cei mai buni 
comandanţi și stat-majoriști, Al. Averescu, C. Christescu, situație 
ce a dăunat bunei desfășurări a acţiunilor militare. 

Șef de stat major al armatelor 2, 3 și al Grupului de armate 
sud, la începutul campaniei anului 1916, Constantin Christescu a 
trecut la comanda Armatei de Nord în noiembrie 1916 și apoi a 
fost promovat subșef al Marelui Cartier General, în decembrie 
1916. În ultima funcţie, el s-a implicat serios în procesul de 


- continuare în pagina 13 - 

reorganizare a Armatei române, în iarna şi primăvara anului 


1917, preocupându-se îndeosebi de marile unități ale Armatei 1, 


pe care o va comanda în vara anului 1917, la Mărășești. De 
asemenea, Constantin Christescu și-a spus cuvântul în tratativele 
cu aliaţii ruși și occidentali și la pregătirea Planului de campanie 
pentru anul 1917. 

Generalului Christescu i-a revenit responsabilitatea de a 
rezolva criza din „Poarta Focșanilor” și de a salva teritoriul liber 
din Moldova. Prestaţia militară a fost salutară în prima etapă a 
bătăliei de la Mărăşeşti (24 iulie/6 august — 21 august/3 
septembrie 1917). 

Având comanda efectivă a Armatei | române, dispusă iniţial în 
zona Nămoloasa, Constantin Christescu a ordonat înlocuirea 
imediată a trupelor ruse din sectoarele cele mai amenințate 
(Carpaţii de Curbură - Siret) și intrarea în luptă neîntârziat a 
Armatei 1. Marile unităţi din subordine au fost dislocate cu 
promptitudine, trecând din mers la acţiune. La 24 iulie/6 august 
ia ordonat generalului Eremia Grigorescu, comandantul 
Corpului 6 armată, să se deplaseze de urgenţă la Tecuci, să ia 
legătură cu Corpul 7 Armată rus şi să sprijine cu Divizia 5 
Infanterie, Divizia 34 Infanterie rusă, greu încercată de inamic. 
Alte noi unităţi au fost trimise la vest de Siret, creându-se un front 
solid între râu și calea ferată Focșani — Mărășești — Adjud. 
Germanii pierduseră ocazia de a captura prin surprindere 
podurile de peste Siret și de a executa manevra de învăluire a 
flancului stâng al Armatei a 4-a ruse. 

În cadrul acţiunilor militare de apărare de la Mărășești, 
comandantul Armatei a 4-a ruse, generalul Ragoza, a ordonat 
retragerea trupelor proprii din sectorul Văii Șușiţei, fapt ce a 
determinat accentuarea disensiunilor dintre comandamentele 
român şi rus. Ca să evite dezlănțuirea patimilor de ambele părţi — 
raporturile militare româno-ruse fiind deosebit de încordate - 
Marele Cartier General român, în frunte cu generalul C. Prezan, 
a încredinţat, la 30 iulie /12 august 1917, comanda Armatei 1 
române generalului Eremia Grigorescu, generalul Constantin 
Christescu revenind la Marele Cartier General. 

Generalul Constantin Christescu a preluat conducerea 
Marelui Stat Major în perioada preliminariilor Păcii de la 
București (24 aprilie/7 mai 1918), încheiată între România și 
Puterile Centrale, după ieșirea Rusiei Sovietice din război. 
Misiunea sa a fost foarte dificilă. În primul rând, îi revenea 
sarcina de a redimensiona forțele armate în cadrul restrâns 
impus de vremelnicii învingători (demobilizarea întregii armate 
și revenirea la cadrul de pace, reducerea efectivelor, predarea 
armamentului şi munițiilor €etc.), cu observaţia că anumite 
capacităţi de luptă trebuia -păstrate pentru apărarea fruntariilor și 
a unor înfăptuiri istorice, precum Unirea Basarabiei cu România 
(martie 1918). În același timp, se impunea pregătirea 
documentelor de stat major și a oștirii în perspectiva reluării 
operaţiilor împotriva Puterilor Centrale, în momentul considerat 
oportun de conducerea națională. 

Marele Stat Major, coordonat de generalul C. Christescu, a 
folosit numeroase stratageme pentru a înșela vigilența Puterilor 
Centrale. Această atitudine nu a trecut neobservată de germani, 
generalul E. Ludendorff, adjunct al șefului Marelui Cartier 
General german, fiind convins că Româniă se pregătește „pentru 
momentul potrivit pentru a intra iarăși în război împotriva 
noastră”. În toamna anului 1918, alături de viitorul mareșal 
|.  Antoriescu, generalul C. Christescu a lucrat la elaborarea 
planului de reintrare a Armatei române în războiul împotriva 
Puterilor Centrale (anterior coordonase apărarea militară a 

actului Unirii Basarabiei cu Ţara). Planul de mobilizare aprobat 
de șeful Marelui Stat Major preconiza crearea a două mari 
grupări de forţe armate, prin chemarea la arme în două etape: în 
prima etapă, marile unități cu efective aproximativ complete 
(diviziile 6, 7, 8, 13, 14 Infanterie, 9, 10 Infanterie și 2 Cavalerie 
din Basarabia, precum și i, 2 Vânători); în etapa a doua — alte opt 
divizii dislocate la pace în teritoriul ocupat. 

Pentru respingerea unei posibile agresiuni și reintrarea în 
război, marile unităţi au fost dispuse astfel: Corpul 5 în Basarabia, 
Armata de Prut (patru divizii) între Bârlad și Prut și Armata de 
Siret (patru divizii) în zona Pașcani, Roman, Bacău, Onești. La 22 
octombrie/4 noiembrie 1918, Marele Stat Major a stabilit 
legătura cu forțele aliate din Balcani, iar la 27 octombrie/9 
noiembrie România a reluat armele împotriva Puterilor Centrale. 
A doua mobilizare a Armatei române a fost pregătită de 
generalul Constantin Christescu, realizarea ei concretă trecând 
ulterior în grija Marelui Cartier General, condus de generalul 
Constantin Prezan și de locotenent-colonelul Î. Antonescu. În 
răspunderea acestui organism au căzut și atribuţiile de 
conducere militară superioară. 

Rolul generalului Constantin Christescu în 1919 a fost 
important pe linie organizatorică și logistică, el nedeținând o 
comandă militară în campania împotriva Ungariei. 

La începutul anului 1920, generalul Constantin Christescu a 
fost chemat din nou la conducerea Marelui Stat Major, cu 
misiunea de a coordona procesul de reașezare a sistemului 
militar naţional pe temelii noi, în concordanţă cu cele mai noi 
deschideri în arta războiului operate pe plan național și 
european. Era o certă recunoaștere a priceperii sale în materie 
de organizare, analiză de stat major și îndrumare a complexelor 
forme ale pregătirii de luptă. Între măsurile adoptate cu aportul 
său se înscriu: demobilizarea armatei și trecerea ei la cadrul de 
pace (1920); elaborarea de noi orientări în pregătirea de luptă, 
teoria și practica regulamentară; pregătirea unor acte normative 
și prevederi constituționale (în preliminariile promulgării 
Constituţiei din 1923 și a Legii de organizare a puterii armate din 
1924); crearea structurii organizatorice a oștirii, bazată pe trei 
inspectorate generale de armată (la război trei comandamente 
de armată), șapte corpuri teritoriale; reorganizarea Ministerului 
de Război şi a Marelui Stat Major; pregătirea noilor planuri de 
război, de mobilizare și a noilor reglementări de recrutare și 
instrucție; constituirea Consiliului Superior al Armatei 
(conducerea, pregătirea de luptă, organizarea și conducerea 
operativă a armatei) şi a Consiliului Superior al Apărării Ţării în 
anii 1919 şi 1924; reorganizarea infanteriei, artileriei, cavaleriei, 
aviaţiei și marinei; înființarea marilor unităţi de vânători de 
munte, a Comandamentului Trupelor de Comunicaţii, Direcţiei 
11 Tehnice, Comitetului Tehnic al Materialelor de Război (1919, 
1920), a Inspectoratului Tehnic al Cavaleriei, a primului batalion 
de tancuri, sporirea numărului unităților de pionieri (câte un 
regiment la fiecare corp de armată); încheierea alianțelor 
defensive cu Polonia (3 martie 1921), Cehoslovacia (22 aprilie 
1921) și lugoslavia (7 iunie 1921). Deosebit de importantă a fost 
activitatea depusă la Marele Stat Major după 1920 pentru 
elaborarea proiectelor și ipotezelor de apărare a României Mari. 
Documentele pregătite de generalul C. Christescu între 1920 și 


- continuare în pagina 14 - 

1923 vor fi luate ca elemente de referință în toată perioada 
interbelică. 


Generalul Constantin Christescu a fost inițiatorul reînființării | 


revistei România Militară în anul 1920 şi președintele comitetului 
revistei între anii 1920 şi 1923, punând bazele vieții sale materiale 
și spirituale. 

S-a remarcat ca un valoros cugetător şi creator în arta și știința 
strategiei militare românești. 

Organizator al armatei în război și atunci când se redefinea 
potenţialul de apărare imediat după făurirea României Mari, 
generalul Constantin Christescu și-a confundat opera și viaţa — 





curmată în noaptea de 8/9 mai 1923, la vârsta de 57 de ani — cu 
destinul oștirii naţionale, în cea mai glorioasă epocă a istoriei 
noastre militare moderne. Istoria a făcut ca acest mare și, în 
același timp, modest om, argeșean de origine, să se numere — 
împreună cu mareșalii C. Prezan, Al. Averescu, |. Antonescu — 
printre marile personalităţi care au condus destinele Armatei 
române. 





1. Centrul de Studii şi Păstrare a Arhivelor Militare Istorice 
General Radu Rosetti Piteşti, fond Memorii Bătrâni, generali, hit. 
C, dosarul 5 

2. Șefii Marelui Stat Major român (1859-2000). 


Ţărani argeşeni în Armata Română 





- continuare din numărul trecut - 


Și am uitat să menţionez scrisul caligrafic excepțional pe care-l 
avea Mircea Dumitru și care, cred, l-a salvat după ce a fost scos 
din armată, pentru „vina” de a lupta și în est, găsindu-și de lucru 
ca funcționar prin diverse birouri și datorită acestui scris. 

Stagiul militar și-l începe la 1 aprilie 1935, în Regimentul 6 
Artilerie, obținând succesiv gradele de fruntaș, caporal și sergent. 
Foaia matricolă 283/1935 a Regimentului 6 Artilerie 
menţionează după primul an de serviciu militar: 


Aptitudini fizice: 

Bun alergător - Da 
Bun aruncător grenade - Da 
Bun apreciator distanţe - Da 
Cum încalecă (bine, mediocru, slab) - Bine 
Aptitudini militare: 

Curajos - Da 

Energic - Da 

Fricos - Nu 

Iniţiativă - Are 

Specialitatea pentru care a fost pregătit: 
Principală - ochitor 

Secundară - servant . 

Rezultate obţinute - bune 


Era prima dată când plecase de acasă într-un sistem de 
educaţie, în care s-a străduit să facă cât mai bine ceea ce era 
învăţat. La posibilităţile materiale modeste ale familiei - și de aici 
și propria ștachetă socială la care aspira, tot modestă - a 
considerat că Școala de Subofițeri de Artilerie este un vis 
realizabil, drept care face cerere la comandantul Regimentului 6 
Artierie pentru aprobarea înscrierii la examenul de admitere în 
Școala de Subofiţeri activi de Artilerie „Mihai Bravu”. 

Colonelul Grigorie Nicolau, comandantul Regimentului 6 
Artilerie, menţionează în certificatul eliberat sergentului Mircea 
R. Dumitru că „merită să facă parte din corpul subofiţerilor, 
întrucât a avut o bună conduită pe tot timpul aflării sale sub 
drapel și că a servit ca ostaș cu onoare și credință“. 

Se menţionează de asemenea că certificatul s-a dat prin 
ordinul de zi 208/1936, după propunerea comandantului 
Bateriei a 3-a şi a comandantului Divizionului | şi numai după ce 
s-a examinat foaia de pedepse a solicitatorului, cu înscrisul 
comandantului Bateriei a 3-a, locotenent N. Ioanid: „N-are nici 
un fel de pedepse“. 


Foaia de apreciere a aceluiași comandant menționează la: 
aptitudini militare: disciplinat, conştiincios, ordonat, sănătos și 
rezistent, aptitudini de instructor. La rubrica cunoștințe 
artileristice se consemnează: „posedă foarte bine. cunoștințe 
artileristice pentru gradul de sergent“, iar la rubrica de 
cunoștințe generale: frumoase cunoștințe generale. A luat parte 
la cursurile de pregătire pentru examenul de la Școala de 
Subofiţeri și a fost bine apreciat”. 

Din povestirile tatălui meu despre această perioadă - și acum 
sunt sigură că toate sunt adevărate - îmi amintesc despre 
concursurile de înot câştigate de el sau de cele de schi. Adesea, 
când povestea, unchii mei, mai tineri, îl persiflau, cu multă 
simpatie de altfel, cum că unde a învățat el să înoate și să schieze. 
Înotul l-a învăţat, după propriile mărturisiri, în râul Teleorman, 
legat cu o frânghie de mijloc și aruncat de băieţii mai mari, 
printre care și fratele său cel mare, Florea, direct în bulboanele 
apei. Mai târziu l-am văzut eu însămi înotând cel puţin 3/4 de oră 


în râul Argeș, înainte ca acesta să fie barat. În ceea ce privește 


talentul de schior, am avut tot timpul în casa părintească dovada, 
și anume un ceas deşteptător câștigat de tata drept premiu ÎI la 
un concurs de schi organizat de vânătorii de munte la Stâna de 
Vale, în 1940. Ceasul este acum în casa mea și funcționează. 

Până la plecarea pe front la 22 iulie 1942, viața militară l-a 
purtat departe de casă, în județul Hunedoara, la Unitatea 
militară din Brad. | 

Tot Primăria din Brad îi eliberează și extrasul din Registrul 
stării civile pentru căsătoriți, pe anul 1941, când s-a însoțit pe 
viaţă tot cu o argeșeancă din satul vecin, Deagu, Florica Oprescu. 
Peste un an pleca pe front. 

Conform statisticilor, de la 22 iunie 1941 și până la 23 august 
1944, România şi armata sa au avut o importantă contribuţie în 
susținerea războiului la flancul de sud. al frontului germano- 
sovietic, situându-se pe locul doi, după Germania, în ceea ce 
privește valoarea efortului militar. La operaţiunile militare au 
participat două armate române (3 și 4), cu 10 corpuri de armată 
(corpurile 1, 2, 3,4,5, 6,7, 11 armată, Corpul de munte și Corpul 
de cavalerie), 35 de divizii (diviziile 1, 2, 3, 4, 5, 6, 7, 8, 9, 10, Îl, 
13, 14, 15, 18, 20, 21, 24, 35 infanterie, ] gardă, 1 grăniceri, 1 
blindată, 1, 2, 3 munte 1, 5, 6, 7, 8, 9 cavalerie, 1 și 3 pază), două 
brigăzi de fortificaţii (1 și 2), patru comandamente de munte 
(101, 102, 103 şi 104) și un comandament de infanterie (110). 
Trupelor terestre li s-au adăugat forţele aeronautice și cele ale 
marinei militare”. 


- continuare în pagina 15 - 

În noiembrie 1942, din totalul de 1 437 657 militari mobilizați, 
la est de Nistru se aflau 463 395 (32%), din care pe front 380 103 
(165 512 la Cotul Donului, 82 183 în Stepa Calmucă, 65 681 în 
Ucraina, la est de Bug)“. Unul dintre ei era plutonierul Mircea R. 
Dumitru, tatăl meu. 

Și iarăşi trebuie să spun că nu eram la școală când auzisem de 
Odesa, de Crimeea, de Caucaz, de Don, Nistru, Tisa, Debretzin, 
Cehoslovacia etc., denumiri geografice frecvente în aminurile 
lui. 

Acum regret că nu ascultam cu toată atentia, derutată și eu 

puţin de valul de persiflări din jur, transformat în motiv de 
veselie, mai mult ca un scut de apărare, decât ca batjocură 
propriu-zisă, împotriva spaimei pe care a provocat-o 
dintotdeauna cuvântul război. 
În campania din Est armata română a acţionat în conformitate 
cu concepţia germană, fiind încadrată în dispozitivul de luptă 
german, fără a avea posibilități prea mari de iniţiativă sau de 
manevră”. 

Subordonat disciplinat și cu mare respect pentru superiori, 
plutonierul Mircea Dumitru a luptat cu toată convingerea 
pentru refacerea. integrităţii teritoriale, pentru readucerea la 
trupul ţării a Basarabiei şi a Bucovinei. Și el, ca toți cei 21 824 
subofițeri mobilizați pe front și ca toată armata română, a crezut 
în vorbele lui Ion Antonescu, în care se arăta că acțiunea 
românească viza să readucă la trupul patriei „glia străbună a 
Basarabici şi codrii voievodali ai Bucovinei“. 

Pentru onoarea şi credinţa sa a fost răsplătit cu o serie de 
decorații: 

- Centenarul Regele Carol I - 1940 

- Medalia Serviciul Credincios - clasa a Ill-a 

- Crucea Serviciul Credincios - clasa a Il-a 

- Medalia Serviciul Credincios - clasa a Il-a 

Pesemne uşor derutat, dar cu aceeași bună-credință, și-a făcut 
datoria și pe frontul de vest, după 23 august 1944 până la 12 mai 
1945, când s-a întors acasă, din moment ce o nouă medalie se 
adaugă celorlalte: 

medalia sovietică „Victoria contra fascismului“, cu brevet 
li BC 040, | 

După terminarea războiului și întoarcerea acasă, unde deja îl 
aștepta o fetiță de 2 ani, sora mea, în loc de viaţa tihnită, meritată, 
au început grijile mari. Cauza principală a grijilor mari ale 
familiei mele, ca și a atâtor altele, a fost epurarea din armata 
română, în urma căreia tatăl meu a rămas o vreme fără serviciu. 

După ce în cei trei ani de participare la război armata își 
dovedise pregătirea profesională pe câmpul de luptă, după 25 
august 1944, „în condiţiile regimului dur de armistițiu impus de 
sovietici și ale politicii promovate de partidul comunist susținut 
de Moscova, de penetrare și în domeniul militar, corpul de 
comandă al armatei a înregistrat o adevărată tragedie, mulți 
generali și ofițeri superiori, în special, fiind înlăturați din oștire, 
acuzaţi de a fi reacţionari, de a fi participat la dezastrul țării și al 
oștirii“. | 

Procesul de eliminare a cadrelor s-a obținut „atât prin măsuri 
aparent legale - reduceri de efective impuse de desființările de 
unități și mari unităţi, prin crearea cadrului disponibil și trecerea, 
ulterioară, în rezervă şi în retragere, cu precădere, a ofițerilor 
care nu agreau regimul impus de sovietici la O martie 1945 - cât și 
prin măsuri categoric ilegale - arestări și întemniţări“”. 

Principalul motiv extraprofesional invocat în epurările tăcute 
după 1945 lau constituit participarea la operaţiile militare 
desfăşurate în perioada 1941-1944 pe teritoriul Uniunii Sovietice 
și comportarea necorespunzătoare față de prizonieri, partizani Și 

populaţia civilă. Un alt pretext pentru epurare a fost 
„importantul număr de cadre active care depășesc nevoile de 
încadrare“, așa cum aprecia generalul Constantin Vasiliu 
Rășcanu, ministru de Război în martie 1945. În 19 martie 1945, 
prin Legea nr. 186, se hotărăște trecerea din oficiu în rezervă a 
personalului activ al armatei care prisosește peste nevoile de 
încadrare. În vara anului 1946 a fost adoptată altă lege, nr. 433, 
pentru crearea cadrului disponibil al armatei”. Au fost epuraţi 
astfel mii de ofiţeri activi, subofiţeri și maiștri militari, pe criterii 
extraprofesionale. 

Plutonierul Mircea Dumitru a schimbat câțiva ani buni mai 
multe slujbe de conţopist, unde, repet, de mare folos i-a fost 
scrisul corect, lizibil şi foarte caligrafic. Când lucrurile s-au mai 
liniștit puţin, ajutat și de câţiva foști colegi, s-a angajat ca civil în 
cadrul Comisariatului Militar Argeș, pe postul de referent tehnic, 
și de aici s-a și pensionat, la limită de vârstă, în septembrie 1973. 

Nu cred însă să fi înţeles vreodată cu ce a greșit participând pe 
frontul de est, ca şi pe cel de vest, ca simplu executant al 
ordinelor primite, fără să încalce cu nimic legile onoarei militare, 
nici în timp de pace, nici în timp de războl. 

Și chiar dacă a încercat să înţeleagă conjuncturile politice, n-a 
acceptat niciodată ideea de vinovăţie, considerând tot timpul că 
și-a făcut datoria, riscându-și viaţa și interesele de familie pentru 
tară. N-a regretat niciodată nimic din această perioadă de viaţă, 
fiind împăcat cu gândul că a făcut ceea ce a trebuit. Era, poate, 
doar ușor debusolat când vedea în jurul său oameni care 
stătuseră la adăpost fără nici o scuză, în timp de război, iar acum 
ocupau funcţii care le dădeau drepturi nemeritate. 

I-am simţit totdeauna disprețul față de ei, manifestat în vorbe, 
în atitudine, iar uneori, într-o greață totală și atunci, prefera să se 
închidă în sine decât să mai discute ce cei disprețuiți. 

Aș mai spune numai că, după 1990, suplimentarea pensiei 
pentru limită de vârstă printr-o pensie militară şi o pensie de 
veteran de război, care de altfel însumate făceau cât un salariu 
mediu pe economie, i-au dat o oarecare mulțumire, socotind că 
a primit în sfârșit o recompensă ceva mai palpabilă pentru toți 
anii grei. 

Cam acesta a fost tatăl meu, în nu prea multe vorbe. Am simțit 
nevoia să-l evoc tocmai pentru cinstea lui, pentru simplitatea lui, 
pentru modestia lui și mai ales pentru extraordinarul simț al 
datoriei care se manifesta în toate: față de țară, faţă de 
moştenirea părinţilor, față de serviciu, față de familie etc. 

Armata ţării a avut mereu nevoie de conducători speciali, dar 
fără oameni simpli, isteți și de bună-credință, acești conducători 
n-ar fi putut și n-ar putea face nimic. 


Prof. ELENA ROTARU, Muzeul Judeţean Argeș 

CONSTITUŢIA DIN 1866 


Contextul politic intern; de la 
hd Pai o Wa 
domn pământean la prinţ strâin 

În pofida istoricei sale opere reformatoare, detronarea 
lui Alexandru loan Cuza nu a reprezentat o surpriză, dar 
acest lucru a neliniștit puterile garante, care se văd puse în 
faţa unui nou fapt împlinit al românilor. 

Politicienii români încearcă să obţină acordul tacit al 
lui Napoleon al III-lea în legătură cu prințul străin. Astiel, 
pe lângă Ion Bălăceanu, la Paris acționează și I.C. 
Brătianu.  Demersurile lor se dovedesc rodnice: la 25 
martie 1866 ei comunică în ţară numele noului candidat 
la tronul României, principele german Carol de 
Hohenzollern-Sigmaringen. 

La 2/14 aprilie 1866 s-a organizat un plebiscit prin care 
poporul s-a pronunţat favorabil aducerii prințului străin, 
cu 685.965 voturi pentru și 224 contrare. 

La 16_aprilie 1866 prinţul comunica tatălui său 
„hotărârea nestrămutată de a primi coroana României“. La 
10 mai 1866, nou-aleșii în forul legislativ al ţării 
„proclamau solemn și pentru ultima oară voința 
nestrămutată a României de a rămâne nedespărţită, având 
în frunte pe Carol I din dinastia de Hohenzollern- 
Sigmaringen”. 

După le-deum, Carol I, însoţit de mitropolitul primat, 
Guvern şi trei locotenenţi domnești, depune jurământul. 


Prima Constituţie internă 
românească: geneza, principii, 
sistem electoral 


Adunarea Constituantă a început dezbaterile pentru 
adoptarea unei noi legi fundamentale a statului. Guvernul 
constituit de prinţ avea în componență atât conservatori, 
cât şi liberali, iar neînțelegerile ajungeau până la prinț. La 
16 iunie 1866 Carol I s-a pronunțat pentru menținerea 
Senatului. Când i s-a oferit doar un drept de veto 
condiționat, Carol a cerut unul absolut (8 iulie). 

Prima Constituţie internă românească a fost adoptată 
de Adunare la 11 iunie 1866 și promulgată de Carol la 
1/13 iulie 1866. 

Ea a constituit baza juridica a instaurării regimului 
monarhiei constitutionale. Având drept model Constituţia 
belgiană, proclama o serie de principii impuse de revoluția 
franceză: libertăţile și drepturile fundamentale ale 
cetățeanului, suveranitatea națională, separarea puterilor 
în stat, responsabilitatea miniștrilor, făcând un pas mai 
departe pe drumul modernizării principalelor instituții. 
Constituţia a fost structurată pe opt titluri împărţite pe 
capitole și acestea în secțiuni. Conţinutul se referea la: 

e eritoriul României; 

* Drepturile românilor; 

e Puterile în stat; 

e Reprezentanţa națională; 

* Prerogativele domnului și ale miniștrilor; 

e Celelalte puteri în stat, 





Prerogativele domnului erau largi: 

1. convoacă armata, dizolvă Adunarea Deputaţilor și 
Senatul; 

2. iniţiază orice proiect de lege; 

3. numește, revocă miniștri, confirmă în toate funcţiile 
publice, este capul puterii armate, conferă grade militare; 

4. deși puterea judecătorească e încredințată 
judecătorilor, iar instanța cea mai înaltă e Curtea de 
Casaţie, toate hotărârile tribunalelor se execută în numele 
domnului; 

5. tot lui îi aparţin amnistia; graţierea, dreptul de a 

declara război, de a încheia tratate și convenţii, de a 
conferi decorații, de a bate monedă. 
Constituţia avea la bază principiul potrivit căruia 
„suveranul domnește, dar nu guvernează. În acest spirit, 
art. 92 prevedea: „Persoana regelui este neviolabilă. 
Miniștrii lui sunt răspunzători. Nici un act al regelui nu 
poate avea tărie dacă nu va fi contrasemnat de un 
ministru”. 

Art. 7 condiţiona cetăţenia română de apartenenţa la 
creştinism. România - pentru prima dată numită astfel 
oficial — era un regat constituţional ereditar. Astfel, art. 82 
preciza: „Puterile constituţionale ale domnului sunt 
ereditare în linie coborâtoare directă și legitimă din bărbat 
în bărbat prin ordinul de primogenitură și cu excluderea 
perpetuă a femeilor”. 

Reprezentanţa naţională cuprindea două adunări: 
Camera și Senatul. Prerogativele Camerei erau: 

* dreptul de autoconducere; 

* răspuns la mesajul tronului; 

* legiferare, interpelare; 

+ dezbaterea şi adoptarea bugetului. 

Constituţia mai prevedea dreptul la azil politic, 
libertatea aproape absolută a cuvântului scris; proprietatea 
era declarată sacră și inviolabilă; era completată cu o lege 
electorală. În litera ei, Constituţia de la 1866 a fost printre 
cele mai avansate din Europa acelor ani, oferind o bază 
temeinică pentru dezvoltarea democratică a statului 
român. 

De asemenea, se cuvine subliniat că România era 
primul stat constituţional liberal din sud-estul Europei, 
oferind un exemplu demn de urmat de popoarele aflate în 
această arie geografică. 

O semnificaţie deosebită a avut faptul că legea 
fundamentală a fost promulgată fără aprobarea Puterilor 
Garante, nu menţiona dependența față de Imperiul 
Otoman, ceea ce vădește limpede aspiraţia spre 
independenţă a națiunii române. 


LENUŢA STANCIU, 
director, Centrul de Cultură Brătianu 

CONSTITUȚIA DIN 1923 


Contextul intern 

Între anii 1918 şi 1940, în România s-au succedat 38 de 
guverne, perioadele de stabilitate alternând cu cele de 
instabilitate pe plan politic. S-a căutat asigurarea unei 
structuri instituţionale adecvate noilor cerințe ale 
progresului. În 1917 s-au modificat art. 57 şi 67 din 
Constituţia de la 1866, deschizându-se calea unei reforme 
electorale; în 1918 (16 decembrie) s-a prevăzut votul 
universal, direct şi secret; a fost înlăturată rotativa 
guvernamentală; în 1920 s-a efectuat unificarea monetară; 
un interes deosebit a fost acordat în această perioadă 
realizării reformei agrare (1921), care a asigurat 
redistribuirea proprietăţii agrare în favoarea ţărănimii. 


Prevederile Constituţiei din 1923 


Acceptând să se încoroneze sub Guvernul Ion I.C. 
Brătianu, regele Ferdinand dovedea că era hotărât să 
mențină Partidul Naţional Liberal la putere. Încurajat de 
atitudinea lui Ferdinand, Guvernul a hotărât să pună în 
dezbaterea  Corpurilor  Legiuitoare proiectul noii 
Constituţii. 

Proiectul a fost aprobat de Adunarea Deputaţilor la 26 
martie 1923 şi de Senat la 27 martie. În ziua următoare 
regele a semnat decretul de promulgare a noii Constituţii, 
iar la 29 martie 1923 a apărut în Monitorul Oficial, în 
ciuda faptului că opoziţia adresase un apel suveranului, 
rugându-l să nu-și pună semnătura pe „Constituţia 
liberală” pe care ei o considerau „o emanație a concepției 
absolutiste a puterii executive. 

Această Constituţie a fost cel mai important act legislativ 


din perioada amintită, stând la baza dezvoltării țării până 


în 1938. După 23 august 1944 a fost repusă parțial în 
vigoare. 

Prevederile noii legi fundamentale: 

+ Caracterul naţional unitar al statului român; 

e Egalitatea tuturor în fața legii; 

e Libertatea presei și a întrunirilor; 

+ Dreptul la muncă, asociere, învățătură; 





Primul rege 
constituțional: 
| Carol 1 























* Proprietatea particulară era garantată de stat; 

e Statul avea drept de expropriere în caz de „utilitate 
publică”; 

e Naţionalizarea bogățiilor subsolului; 

e Votul universal (cu limitele prevăzute în decretul din 
decembrie 1918); 

e Învăţământul primar era obligatoriu; 

e Separarea puterilor în stat: 

1. puterea legislativă — Parlamentul format din 
Adunarea Deputaţilor și Senat; 

2. puterea executivă - regele și Guvernul; 

3. puterea judecătorească — revenea Înaltei Curți de 
Casaţie. 

Art. 33 şi 43 din Constituţie au prevăzut că „puterea 
emană de la națiune și că membrii Parlamentului 
reprezintă națiunea 

Monarhia în România a avut un rol tradițional, 
îmbrăcând formă constituţională (prerogativele sale fiind 
stabilite prin Constituţia din 1923). 

Regele exercită puterea executivă (în raport cu statutul 
Casei Regale și noua Constituţie): 

* numea și revoca Miniștri; 

e sancţiona legile; 

e executa dreptul de grațiere; 

e cra șeful forțelor armate, conferea decoraţii; 

e avea dreptul de a încheia acorduri și de a bate 
monedă; 

* orice act al suveranului trebuia contrasemnat de 
ministrul de resort. 

În această perioadă, Partidul Naţional Liberal și familia 
Brătianu (lonel, Dinu și Vintilă) au dezvoltat teoria 
liberalismului politic — burghezia juca rolul de conducere, 
iar societatea urma să se organizeze pe baza „armoniei și 
echilibrului“ social. 

Ținând seama de importanța acestei „familii dinastice“, 
perioada marilor reforme de după Unirea Ţărilor 
Române, 1922-1928. s-a numit „decada brătienistă“. 


LENUŢA STANCIU, 
director, Centrul de Cultură Brătianu 


Părintele 
Constituţiei 
moderne 
(democratice): 
Ferdinand 

Piteşti - însemne ale istoriei Cetăţii 





DIN UITARE SPRE AMINTIRE 


' Monumentul Eroilor de la 1877-1878 





S-au adunat 106 ani de la ridicarea Monumentului 
Independenţei Naţionale din Pitești, eveniment 
petrecut în duminica de 1 octombrie 1906. Iniţiativa de 
lăudabilă însemnătate în spiritualitatea argeșeană și 
naţională a fost pornită, cu sprijinul Primăriei orașului 
Piteşti, de către Asociaţia Veteranilor Grade Inferioare 
de la 1877-1878, în fruntea căreia se afla președintele 
Gheorghe Drăghiescu, originar din Tismana (Pocruia) - 
Gorj. Asociaţia edita și gazeta Coroana de oțel, care 
susținea cu frumoase relatări această înfăptuire și al 
cărei redactor responsabil și susținător financiar era tot 
Gheorghe Drăghiescu. Piteștenii au răspuns cu 
entuziasm apelurilor la contribuţia bănească, prin 
subscripţie obștească. 

Creaţie de apreciată valoare |. 
artistică, monumentul a fost| 
realizat de sculptorul Dimitrie |. 
Pavelescu-Dimo din Calafat, | 
după proiectul arhitectului lon DĂ 
D. Traianescu. Soclul din| 
marmură albă, cu vulturul]. 
carpatin în vârf, are fixate pe | 
cele patru laturi plăcilej- 
memoriale, tot din marmură, |. 
cu numele eroilor căzuţi la 
Rahova și la Moara lui Hagi| 
Omer-Bei, în număr de 43,|. 
începând cu maiorul Dimitrie | 2 > 
Giurescu, cu menţiunea și a bn 
localităţilor din care au fost Pe 
mobilizați sau primiţi ca E 
voluntari: Argeş, Muscel, Dolj, E 


Mehedinți. 

Amplasat iniţial la 
intersecţia străzii Craiovei cu 
bulevardul Elisabeta (ulterior 
bulevardul Republicii), a fost (22 
demontat în 1949 și reclădit în 
1970, la împreunarea străzilor Crinului și Griviţa, la 
Fântână. În partea dinspre est, aproape de vultur, cu 
aripile deschise și privirea spre îndepărtatele zări, s-a 
dăltuit următorul text: Glorie eroilor din Regimentul 4 
Dorobanţi - Argeș căzuți în Războiul pentru 
Independenţa României - 1877-1878. 

Pornirea lucrărilor de înălțare a Monumentului 
Eroilor de la 1877-1878 era anunţată prin Publicaţia din 
29 septembrie 1906: 

= Prof. OCTAVIAN UNGUREANU 


Primăria urbei Pitești 

Iubiţi cetățeni, Duminică 1 Octombrie a.c. se va pune 
piatra fundamentală a Monumentului Independenței, 
ce se ridică în acest oraş pe bulevardul Elisabeta, la 
punctul de întâlnire cu strada Craiovei, în cinstea 
Eroilor căzuţi în Războiul 1877-1878, la care vor 
participa autoritățile civile și militare. Serbarea aceasta, 
având scop național, am vrea a vă ruga să binevoiţi a lua 
parte și dumneavoastră la dânsa, în număr cât se poate 
mai mare, pentru a i se da importanța cuvenită. 
Primar Al.M. Vestinian 
Secretar 1. Vulpescu 
Nr. 355, 1906, sept. 29 
„Sculptorul Dimitrie 
| Pavelescu-Dimo s-a născut în 
1870, în 19 iulie, la Calafat, ca 
fiu de comerciant grec, rudă cu 
Theodor Aman. De la bunicul 
Isău, Pavel, moștenește 


E | patronimicul Pavelescu. A fost 


sculptorului  lon 


br A elevul 
F. 7 j Pi i - "ML L - - 
4 i re Față dz Georgescu, profesor și director 


UE 
Pr la Academia de Arte Frumoase 


cupă or MI. 
Lc, Ar Del Idin Bucureşti. S-a afirmat 
dz: ai 2 pe ada: repede, așa încât în 1913 i se 
n 3 ulîncredinţează realizarea 
|] monumentului. Asta-i muzica 
Și ce-mi place, salutul 
domnitorului Carol I 


(domnitor și rege, 1866-1881, 
51 1914) celei dintâi lovituri de 
Ș| tun peste Dunăre, ca semnal de 
|| cucerire a Neatârnării, prin 
ii luptă și jertfe. Monumentul a 
fost turnat în bronz la Florenţa 
și ridicat pe un soclu în formă 
de stâncă, cu tun și tunari și 
domnitorul cu chipiul ridicat, 
alături de suveran aflându-se 
înalte personalități politice şi militare. Această operă de 
artă, simbolizând libertatea definitivă a României, a fost 
demolată din fața Parcului Romanescu din Craiova și 
topită în furnale de armatele sovietice aflate în Craiova 
după 23 august 1944. S-a păstrat macheta de câtre 
arheologul craiovean C.S. Nicolaescu-Plopșor. 

Monumentele și alte sculpturi ale lui D. Pavelescu- 
Dimo sunt răspândite în toată ţara: la Târgoviște, bustul 
lui Grigore Alexandrescu, la Brăila, al împăratului 
Traian, la București, ale lui Nicu Filipescu și 
Al. Marghiloman și ale altor personalități politice și 
artistice. 


UN FALS 


Regimul comunist a fost instaurat la 6 martie 1945 în 
urma demonstraţiei de forță militară inițiate de Stalin ȘI 
perfect regizată de „trimisul în misiune” A.l. Vișinski. 
Renunţarea la pretenţiile teritoriale asupra 
Maramureşului din partea Uniunii Sovietice - Și 
recunoaşterea drepturilor României asupra . părții din 
Transilvania răpite prin Dictatul de la Viena (30 august 
1940) n-au adus Guvernului Groza o confirmare a 


legitimităţii puterii. Aceasta era necesară într-o primă fază 


pentru a limita posibilele revolte pe fondul subțierii 
rândurilor comuniștilor. Mulţi dintre noii adepţi nu erau 
de încredere. 

Popularitatea guvernanților era extrem de scăzută și pe 
fondul gravei crize alimentare provocate de condițiile 
climaterice nefavorabile și de aprovizionarea Uniunii 
Sovietice. Jandarmii din Muscel constatau că populația 
suferă din cauza lipsei de grâu şi porumb și se impunea de 
urgență hrănirea oamenilor pentru obținerea de voturi. 
Aceeaşi măsură era recomandată și în zona Topoloveni, 
dublată de o propagandă electorală mai intensă în 
comunele în care procentul Opoziţiei era mai accentuat. 
Experienţa electorală din deceniile precedente 
demonstrase că întotdeauna „cetăţeanul este obișnuit să 
pipăie, nu să audă”. | 

Ofensiva electorală comunistă a fost deosebit de 
intensă, organizată în stilul sovietic al concentrării pe 
obiective. Se ștergeau din amintirea oamenilor ideile 
burgheze, învechite. Directorii de școli, cămine culturale ŞI 
biblioteci aveau ordin să distrugă literatura interzisă.” 
Organizațiile locale ale B.P.D. aveau obligaţia ca până la 15 
septembrie să contribuie hotărât la ștergerea din listele 
electorale a celor consideraţi „nedemni”.” Erau vizați în 
mod deosebit formatorii de opinie și liderii cunoscuţi ai 
Opoziţiei. Mașina de propagandă a regimului a încercat să 
inoculeze rapid maselor ideea că nu se poate trăi fără 
„măsurile progresiste”. Formula era „Guvernul democratic 
de sub preşedinţia d-lui Petru Groza, care are la bază toate 
năzuinţele poporului român, este singurul care le va 
realiza și în viitor”. 

Dar aceste măsuri erau prea blânde în viziunea 
autorităților de la București. Campania electorală a fost 
presărată cu bătăi, arestări și asasinate. Comuniștii erau 
sprijiniți de forțele represive ale statului și de voluntarii din 
diviziile formate în Uniunea Sovietică. Teroarea a fost 
generalizată la nivelul întregii țări și multe familii au fost 
îndoliate în dorința aducerii de noi idoli politici. 

Obiceiul a fost însă mult mai puternic. Partidele istorice 
(PN.Ţ. - Maniu și P.N.L. — Brătianu) au atras voturile 
alegătorilor, dar a contat numai modul în care s-a efectuat 
totalul buletinelor de vot. Acolo unde s-a urmărit 
operaţiunea de numărare a câștigat Opoziția ţărănistă, dar 
în rest scorul era net favorabil Blocului.“ S-a procedat și la 
introducerea mai multor buletine ştampilate în prealabil, 
dar comuniștii au folosit o cerneală deosebită faţă de cea 
din secţiile de votare. A fost mai simplu să se comunice 


Prof. IONEL-CLAUDI U DUMITRESCU, Colegiul Naţional Alexandru Odobescu 

ALEGERILE DIN 19 NOIEMBRIE 1946 - 





ISTORIC pe 


rezultatele convenabile regimului sau să se inverseze 
procentele obţinute. „Scopul scuză metodele.” 

Judeţul Argeș nu putea să facă excepţie de la regulă. 
B.P.D. a obținut 97.541 de voturi (77,8%), iar Opoziţiei i s-a 
lăsat un procent infim (16,25%). Nu putea să trimită nici 
un deputat. Era redusă la tăcere din punct de vedere 
politic. Rezultatul era imposibil de atins, deoarece erau 
comune în care nu existau comuniști. Opoziția era bine 
reprezentată în toate localitățile și rapoartele autorităţilor 
confirmau situaţia gravă. La Costești s-au întâmplat 
fenomene electorale ciudate. Social-democrații aveau 39 
de adepţi, dar în final nu s-a primit nici un Vot în tot 
județul Argeș.' Opoziția putea să fie sigură pe voturile a 
487 de alegători (33,2%), dar în cele din urmă tot 
oamenii Guvernului au obţinut succesul comandat. După 
calculele reprezentantului S.U.A. în România, Roy 
Melbourne, Guvernul Groza n-ar fi strâns nici 10% din 
opţiunile electoratului." - 

Alegerile din 19 noiembrie 1946 au rămas în istorie ca 
un exemplu de falsificare generală a rezultatelor ȘI au 
indicat clar drumul României penuu 43 de ani. Libertatea 
de opinie și de exprimare a dispărut în spatele lozincilor 
repetate obsesiv. Regimul comunist n-a putut să rămână 
veșnic, pentru că lumea liberă, capitalistă, s-a menţinut și 
chiar a prosperat. 

Dacă se reţine ceva din lecţiile oferite de istorie, atunci 
omenirea ar trebui să caute forme mai eficiente de 
guvernare și să renunţe la pofta obsesivă pentru bani și 
putere. 


a —————————— — = 


1 Arhivele Naţionale, Direcţia Judeţeană Argeș, fond 
Legiunea de Jandarmi Muscel, dosarul nr. 22/1946-1947, 
f. 333 
2 Ibidem, f. 341 
3 Ibidem, f. 318 
4 Arhivele Naţionale, Direcţia Judeţeană Argeș, fond 
Primăria Comunei Costești, dosarul nr. 1/1946, f. 98. Și 
în unităţile militare s-au luat măsuri asemănătoare 
5 Ibidem, f. 262 
6 Ibidem, f. 143 
7 Serviciile secrete considerau totuși că partidele de 
opoziţie pot să obţină cel puţin 37% din voturi 
(România. Viaţa politică în documente. 1946, Arhivele 
Statului din România, Bucureşti, 1996, pag. 409) 
8 Ibidem, pag. 505 
9 Ibidem, pag. 497 
10 Ibidem, pag. 504 și 505 
11 Ibidem 
12 Arhivele Naţionale, Direcţia Judeţeană Argeș, fond 
Primăria comunei Costești 
13 România. Viaţa politică în documente. 1946, Arhivele 
Statului din România, București, 1996, pag. 515. 

emn vlăstar al „dinastiei de Argeș”, cum avea să o 
numească N. Iorga, Vintilă Brătianu a 
reprezentat un model aproape periect a ceea ce 
înseamnă constiinciozitate, muncă și dragoste de ţară. 
Născut într-o familie de renume, ca fiu al politicianului 
liberai I.C. Brătianu, la 16 septembrie 1867 (fiind cel mai 
tânăr dintre băieţii acestuia, după Ionel și Dinu), Vinulă a 
crescut într-o atmosferă de pătrunzător spirit național, 
trăind, din interior, momente de înălțătoare simţire 
patriotică, precum acelea ale declarării și câștigării 
independenţei de stat a Principatului România (la vârsta 
de nouă ani) și proclamarea Regatului. 





[i Li 


Li 





Nu încape îndoială că asupra conduitei de mai târziu a 
viitorului om de stat educaţia strictă acordată de I.C. 
Brătianu a avut o importanţă covârșitoare. După cum stă 
mărturie și Jurnalul surorii sale, Sabina Cantacuzino, 
tânărul Vintilă a reuşit de mic, graţie unei coerciţii de 
ordin sentimental aplicate de tatăl său, să înțeleagă 
traiectoria ce-i fusese fixată de acesta. 

Educaţia aleasă dată în familie a fost completată la 
Colegiul Sf Sava din București și la Școala Centrală din 
Paris?  unde-şi uimeşte profesorii prin bogăția 
cunoștințelor și-și atrage elogiile comisiei. 

În ciuda rezultatelor excepţionale, Vintilă va rămâne, 
însă, toată viața secondantul prințului familiei Brătianu — 
Ionel. Atât în cariera militară, cât și în cea politică, el va fi 
veşnicul susținător al fratelui său mai mare, mulțumindu-se, 
prin modestia ce la caracterizat întreaga viaţă, cu gândul 
că prin acțiunile sale contribuie la propășirea naţiunii. De 


aceea, considerăm că o caracterizare a sa, disociată de cea 
a lui lonel Brătianu, ar oferi o imagine neclară și 
incompletă. 

Primii pași în viața militară îi face la vârsta de 18 ani, în 
cadrul Regimentului 2 Artilerie din Garnizoana București, 
unitate la care fuseseră încadraţi și ceilalți doi frați ai săi, 
Constantin Brătianu făcând acest lucru numai cu un an 
înaintea sa (1 octombrie 1884). 

Din istoria acestui regiment, înființat în anul 1868, 
remarcabile sunt rezultatele operațiunilor la care a luat 
parte în cadrul războiului de independență, de la 1877- 
1878, la Plevna, Rahova, Vidin și Smârdan. Apreciat în chip 

VINTILA 
BRATIANU, 
cariera militară 


Moto: „Disciplina este izvorul succesului” 
(Eschil, Cei șapte împotriva Tebei) 


exemplar pentru jertfa și activitatea sa remarcabilă, 
regimentul fusese decorat, la 8 octombrie 1878, cu 
medalia Crucea Trecerii Dunării . 

Așadar, profitând de experienţa extraordinară căpătată 
pe câmpul de luptă și beneficiind de bravi comandanți, 
precum coloneii Alexandru Angelescu, Eraclie Arion și 
Ion Perticari, tânărul militar Vintilă Brătianu a putut să-și 
sporească și să-și consolideze, în mijlocul acestei unități 
reprezentative a armatei române, simţămintele sale de 
sincer patriotism, pe care cu atâta dragoste i le insuflase 
ilustrul său părinte. 

În perioada ce a urmat încorporării sale, militarul 
Vintilă Brătianu a urcat scara ierarhică, purtând succesiv 
gradele de brigadier (1 decembrie 1885) și sergent (2 
februarie 1886). 

Sfârșitul stagiului militar coincidea cu o serie de 
dificultăţi de ordin material apărute în cadrul familiei 
Brătianu, fapt care-l determină pe Vintilă să ia decizii 
radicale în ceea ce privește viaţa sa, renunțând la 
continuarea studiilor și la planurile sale de a deveni 
arhitect. Decizia fermă și matură a tânărului Vintilă reiese 
din însemnările Sabinei Cantacuzino, care cita hotărârea 
luată de fratele său de a începe viața de inginer „ca să mai 
dăm și noi, căci destul a luat”. | 

Revenind asupra carierei sale militare, remarcăm că, la 
data de 1 septembrie 1889, Vinulă, trecut la Corpul Il 
Armată, era avansat sublocotenent în rezervă, prin Înaltul 
Decret Regal nr. 2515. 

În ciuda acestui fapt, asemenea fraţilor săi, Vintilă 
Brătianu nu a urmat calea armelor, optând în continuare 
pentru cariera inginerească pentru care se instruise. Din 
anul 1890 acceptă postul de inginer practicant oferit de 
Compania Fives Lille, pentru construirea podului de la 
Cernavodă, operă aflată sub atenta supraveghere a lui 

Anghel Saligny. Ulterior va conduce lucrările de 
construcții şi la poduri de pe Siret, Argeș și Vlădeni”. 

În ciuda poziţiei sociale privilegiate, urmând exemplul 
fraţilor săi, Vintilă nu a încercat să evite periodicele 
concentrări ce erau impuse ofițerilor rezerviști, 
considerând că aceasta era o datorie de onoare a oricărui 
bun român. Mărturie a faptului că s-a achitat în mod 
exemplar de această obligaţie stă şi propunerea de 
înaintare în grad, făcută de comandantul Regimentului 10 
Artilerie, It. col. Zaharescu, din septembrie 1895, care 
nota: „Acest ofițer de rezervă concentrat a.c. a răspuns la 
chemare și și-a urmat serviciul foarte regulat. Are 
cunoștințele necesare gradului său și având sentiment de 
carieră și purtându-i mult interes și având șase ani de 
vechime sunt de părere a fi înaintat la alegere” 

Aprecierea laudativă a comandantului Regimentului 10 
Artilerie privind activitatea sublocotenentului în rezervă 
Vintilă Brătianu nu este însă singulară, pe aceeași linie 
înscriindu-se și caracterizarea făcută, în luna octombrie 
1895, de colonelul Nartiade, comandantul Corpului 2 
Artilerie: „Bun ofițer de rezervă. Are cunoștin țele necesare 
gradului său. Servește în mod lăudabil. Echipamentul este 
totdeauna complet. Mențţin cu stăruinţă |s.n.] propunerea 
de înaintare la alegere” 

Ultima notare, făcută de către inspectorul Artileriei, 
gen. Popescu, la 1 noiembrie 1895, scoate în evidenţă, pe 
lângă calitățile militare, şi cunoștințele tehnice pe care 
tânărul Vintilă Brătianu le poseda: „Bun ofițer de rezervă. 
Posedă cunoștințe speciale de inginerie [s.n.]. Merită a fi 
înaintat la alegere”. Rezultatul succesivelor propuneri este 
ridicarea la gradul de locotenent a lui Vinulă Brătianu la 
data de 1 aprilie 1896. 

Cariera militară rămâne, totuși, un segment căruia 
Vintilă Brătianu nu-i va acorda atenţia pe care a arătat-o 
pentru alte domenii de activitate din viața civilă. Pătruns 
de sentimentul misiunii, el îl va secunda permanent pe 
Ionel Brătianu, ajutându-l să întărească, în permanenţă, 
poziţia partidului. 

Ultimul moment care îl înfățișează pe Vintilă drept 
cadru militar activ al Armatei îl reprezintă campania 
românească din 1913 contra Bulgariei. 

Despre acest episod, elocvent apare tabloul înfățișat de 
N. Iorga, profesor la Școala de Război, înrolat ca voluntar 
la Secţia Informaţii în Armata română: „Întregul acestei 
«acțiuni» semăna mai mult cu 0 excursie și cu O 
migrațiune, deși conducerea supremă era încredințată 
unui om de mare merit — generalul Averescu (...)”. 

Și în cadrul acestei acţiuni fraţii Brătianu au fost uniţi, 
făcând parte din același corp aflat la dispoziţia generalului 
Crăiniceanu. Cu privire la efectivele acestei armate, Iorga 
afirma: „Generalul Crăiniceanu voise o armată de 800.000 
de oameni și 0 avea, dar cu chipiurile Liniei de la 1880, 
găsite în cine ştie ce vechi depozite, și cu blajinii rezerviști, 
cărora numai de război nu le ardea”". 

Din acest tablou, care înfățișa o realitate crudă a acelui 
an, premergător marii conflagrații mondiale de la 
începutul secolului, făcea parte și nou-promovatul în grad 
căpitanul Vinulă Brătianu, care, asemenea celorlalţi ofițeri 
rezerviști români, nu a avut sarcini concrete de îndeplinit, 
mai ales că „inamicul' s-a dovedit a fi aproape inexistent. 

Ca și până atunci, atenţia contemporanilor săi a fost 
aţintită asupra lui Ionel Brătianu, ajuns în Statul Major al 
generalului Crăiniceanu, şi nu și asupra fratelui său 
Vintilă. Ne apare, așadar, îndreptăţit comentariul lui Sterie 
Diamandi privind destinul acestui vlăstar al familiei 
Brătianu: „Fără privilegiul nașterii, Vintilă, datorită firii 
sale, era sortit să lâncezească, să se cufunde în anonimat; 
erau să rămână neutilizate o energie și un caracter. Cine 
și-ar fi dat osteneala să-l cunoască, să-l prețuiască și să-l 
valorifice? De bună seamă că nimeni” ?. 

Intrarea României în primul război mondial, pierderea 
bătăliei de pe Argeș și mai apoi a Capitalei, reprezentând 
momente dureroase pentru întreaga națiune română, 
aveau să-l găsească pe Vintilă Brătianu la conducerea 
Ministerului de Război (15 august 1916-10 iulie 1917),* 
funcţie preluată de la fratele său Ionel și predată, la finele 
acestei perioade, generalului Constantin lacovescu. 

Rezultatele muncii sale, în calitate de ministru de 
Război, se vor vedea însă după terminarea mandatului la 
acest minister, când, graţie acordurilor pe care acesta le 
încheiase cu statele occidentale, membre ale Antantei, 
Armata română, echipată și dotată corespunzător, obținea 
strălucitele victorii de la Mărăști, Mărășești și Oituz. Mai 
târziu, mulțumită pragmatismului dovedit de Vintilă 
Brătianu în perioada în care a fost la cârma importantului 
minister al Războiului, România cunoștea clipe de exaltare 
naţională când, în data de 1 Decembrie 1918, la Alba-lulia, 
se citea Proclamația de Unire cu Patria Mamă a ultimei 
provincii rămase în afara granițelor viitoarei Românii 
Mari, "Transilvania, devenită, peste veacuri, sărbătoarea 
națională a României. 

Prof. NARCIS GHERGHINA, Centrul de 


studii și de păstrare a arhivelor militare și 
istorice Gen. Radu Rosetti 

ASOCIAȚIA „CULTUL EROILOR” -— 





PREOCUPĂRI ȘI SEMNIFICAŢII 


m Col. (£.) IOAN DOBRESCU, Asociaţia Naţională Cultul Eroilor, Filială Argeș 





În anul de graţie 1918, după terminarea primului 


război mondial, încheiat prin făunrea României Mari, 
act legitim, năzuit de toți românii, se punea problema 
recuperării de pe câmpurile de luptă a tuturor celor 
căzuţi la datorie în slujba patriei străbune, dar și a 
dușmanilor, spre a îi înmormântați creștinește. 

Prin preocuparea Patriarhiei Române, a Ministerului 
de Război, a prefecturilor, primăriilor, școlilor, 
garnizoanelor, a luat ființă Asociaţia „Mormintele 
eroilor”, sub egida căreia au fost strânse 
osemintele și trupurile celor îngropați în pripă 
pe oriunde, înhumați apoi în cimitirele 
militare stabilite pe zone. 

În zona Muscel au fost constituite un - 
cimitir mixt la Lerești, în „Larină”, la 
Dragoslavele două cimitire, unul la 
Gura Pravăţului și celălalt în spatele 
bisericii din centru, și unul la 
Câmpulung (Flămânda), desfiinţat 
de comunisti, și două microcimitire, 
unul la Valea Fou, Lerești, satul 
Voinești, și altul în satul Prislop = 
Vlădeșu. 

Nenumăraţi eroi au fost identificaţi, 
oasele lor păstrându-se în osuarul Mausoleului 
Mateiaș și în criptele pereţilor prevăzute cu plăci de 
marmură. Aici sunt peste 2500 de eroi, la Dragoslavele 
peste 500 dintre bravii apărători ai culoarului 
Câmpulung — Bran și care în toamna anului 1916 la 
Pravăţ — Mateiaș au spus răspicat „Pe aici nu se trece!” și 
nu s-a trecut, interdicţia devenind celebră la Mărăști, 
Mărășești şi Oituz. 

În 1993, după ce bravii eroi se odihneau în cimitire, 
asociaţia a căpătat un nou nume — „Cultul Eroilor” — 
având misiunea sacră de a cinsti postum memoria 
acestora și în fruntea asociaţiei s-a aflat Regina Mana. 
Chiar dacă acum nu prea acceptăm Monarhia, să nu 
uităm că cel care a adus independenţa în fața redutelor 


turcești în 1877 a fost Carol I, Ferdinand 1 a făurit 


România Mare la 1 Decembrie 1918, dând sens luptei 
primului unificator al ţării, Mihai Viteazul. 

„Cultul Eroilor” ca asociaţie patriotică a fost 
îmbrățișată de toţi bunii români, uniţi întru cuget şi 
simiire, au realizat monumente, troițe și alte situri 
eroice sub numele de „Opere comemorative”, printre 
care mausolee, Arcul de 'lriumf, Mormântul Eroului 
Necunoscut. Pe un asemenea monument din 1916-1918 













din satul Leiceşti — Coșeşti este scris: „Ne-au învăţat 
strămoșii să ne iubim moșia, iar când murim strigăm: 
Trăiască România!” Ce alt îndemn mai vibrant se poate 
adresa tinerelor generații? 

Din păcate, o dată cu instaurarea comunismului în 
România, „Cultul Eroilor” este desfiinţată în anul 1948, 
cu toate că P.C.R. făcea mare vâlvă pe tema eroismului 
poporului român, dar nimicea simbolurile patriotice, 
exprimând atunci o idee legată de faptul că o dată cu 
dispariţia proprietăţii private va dispărea și 
eroismul, care era dat de apărarea casei și a 
pământului fiecăruia, după care venea ţara. 
Am fost catalogat ca „rătăcit ideologic”. 
Ideea este valabilă și astăzi în spiritul 
4  proverbului cum că „Mai aproape de 
"N trupeste cămașa”. 

,  Postdecembrist, printre alte 
restituiri de facto a fost și 
reînfiinţarea Asociaţiei „Cultul 
Eroilor”, cu tradițiile sale patriotice și 
scumpe poporului român, mândru 
de virtuțile strămoșești. Astfel, asociaţia 
a devenit ce a fost şi sperăm să fie și mai 
mult decât atât. 
Reînființarea, sub înaltul patronaj al 
Patriarhiei și Ministerului Apărării Naţionale, cu 
sprijinul Președinției României, al Parlamentului, 
Guvernului și al organismelor civice, are drept ţel 
primordial promovarea sentimentului patriotic, al 
mândriei și onoarei în rândul populației și îndeosebi al 
tineretului, care trebuie să cunoască virtuțile străbune, 
să fie demn urmaș al bunilor și străbunilor noștri, cu 
dragoste fierbinte față de patrie, de libertate, pace, 
democraţie și armonie universală. 

Asociaţia Naţională „Cultul Eroilor”, cu sediul în 
București, are ca preşedinte un bun român, colonelul 
(r) Petre Stoica și în consiliu majoritatea demnitarilor și 
personalităților Statului de Drept, cu filiale în toate 
judeţele, în multe orașe și comune, având sprijinul 
multor oficialități (prefecţi, primari, comandanţi de 
garnizoane și de unităţi militare, veterani de război, 
cadre militare în rezervă și în retragere) care, prin 
natura profesiilor lor, pot monitoriza și sprijini acțiunile 
concrete ale asociaţiei, mai ales cu ocazia sărbătorilor 
naționale scumpe poporului român. 

Asociaţia pune în centrul preocupărilor filialelor, 
comitetelor, cercurilor școlare îngrijirea, păstrarea și 
conservarea, restaurarea operelor comemorative eroice 
existente, construirea altora, cărți de vizită ale fiecărei 
localităţi din România. 

Curiozităţi aviatice 


„„zona Pearl Harbor era păzită în 7 decembrie 1941 de 
107 aparate de vânătoare moderne de tipul P40, variantele 
B și C. Erau mai mult decât suficiente pentru a înfrunta 
cele 108 avioane japoneze „Zero” de pe portavioane. 
Trebuie să se țină cont că o parte din vânătoarea niponă 
era destinată protecției flotei și nu a participat la raid. 

„două avioane Mitsubishi A6M „Zero” au fost doborâte 
la Pearl Harbor de tirul dezlănțuit de pe cinci P-360 
„Mohawk”, model depășit în 1941. 

„„„Bombardierul „ Douglas SBD-2 Dauntless” putea să 
lanseze o bombă de 454 kg. Cu o structură rezistentă la 
proiectilele inamice și o bună precizie în timpul atacurilor 
în picaj, acest tip de avion a distrus la Midway, în cinci 
minute, trei faimoase portavioane nipone („Akagi”, 
„Kaga”, „Soryu”). Sa neutralizat aproape total forța 
ofensivă a Flotei Combinate și războiul a fost scurtat cu cel 
puțin trei luni. 

„.. Mitsubishi A6M „Zero” a fost cel mai bun aparat de 
vânătoare japonez. Avea o bună manevrabilitate în plan 
orizontal și ascensiuni fulgerătoare. Nu rezista însă la 
picaje bruște, iar lipsa blindajelor îl făcea extrem de 
vulnerabil la gloanţele mitralierelor de calibrul 12,7 mm. A 
fost copleșit şi de numărul mare de avioane americane. 

„industria americană a produs în 1941 un avion la 
fiecare 27 de minute, iar japonezii aveau unul nou la 
fiecare 103 minute. SUA erau obligate să intre în război 
chiar și fără un atac al adversarilor, pentru că forțele 


————— 











Apare sub egida Asociaţiei Naţionale Cultul 
Eroilor, Filiala Argeș, a Facultăţii de Istorie, 
Filozofie și Jurnalism, secţia Istorie-Muzeologie, 
și a Centrului de studii și de păstrare a arhivelor 
militare și istorice General Radu Rosetti. 
Editor: Centrul Cultural Pitești . 

militare erau deja supradimensionate pentru timp de 
pace. 

„„„accesul la sursele de petrol a determinat si evoluția 
aviației. Un aparat american de vânătoare P-38 consuma 
1552 de litri de benzină din rezervoarele interne, iar un 
avion japonez Ki-27 se mulțumea doar cu 300. 
Armamentul transportat nici nu poate fi comparat. 

„„„forța aeriană existentă la Pearl Harbor în decembrie 
1941 era mai puternică decât întreaga aviație română la 22 
iunie 1941. Doar aparatele Me 109, He 112 și IAR-80 
puteau să înfrunte un P40 cu șanse de reușită, dar erau 
prea puține. Dacă România ar fi fost pregătită de război 
după standarde americane, ar fi avut în dotare cel puțin 
1200 de avioane de luptă moderne și nu doar 205. Și totuși 
generali și amirali americani se plângeau că n-au suficientă 
tehnică. 

„pierderile aviaţiei japoneze la Pearl Harbor au fost 
„foarte mici”, după părerea specialiștilor militari. Cele 29 
de avioane doborâte si 70 avariate în doar 100 de minute 
dintr-un total de 360 au îngrijorat conducerea flotei și nu 
s-a mai ordonat al treilea atac. Aviația română a pierdut în 
prima zi de război 10 avioane și până la 26 iulie 1941 alte 
33. Se poate spune că războiul a început totuși prost 
pentru atacatori, deoarece piloții pierduţi erau printre cei 
mai buni şi nu existau rezerve instruite. 


Prof. IONEL-CLAUDIU DUMITRESCU 

Regimentului 4 
Argeș 

În anul 1926... 


Ș 
Imagine reprodusă 
din volumul 
Istoricul Regimentului Argeș 
No. 4 

(Institutul de Arte Grafice 

Artistica P. Mitu - Piteşti, 
1927) 











